
УТВЪРЖДАВАМ:
 инж. Росица Рускова
Директор


НА 
ПРОФЕСИОНАЛНА ГИМНАЗИЯ ПО ДЪРВООБРАБОТВАНЕ „ИВАН ВАЗОВ“ ГР.ВЕЛИНГРАД
ПРЕЗ УЧЕБНАТА 2022 / 2023 ГОДИНА

НАСТОЯЩИЯТ ПРАВИЛНИК Е ПРИЕТ НА ЗАСЕДАНИЕ НА 
ПС С ПРОТОКОЛ № 13 / 14.09.2022 г. И УТВЪРДЕН СЪС 

ЗАПОВЕД  №334 /14.09.2022 г.. НА ДИРЕКТОРА НА УЧИЛИЩЕТО
ГЛАВА ПЪРВА
ОБЩИ ПОЛОЖЕНИЯ
Чл.1. (1) Настоящият правилник определя организацията и реда за провеждане на процеса на обучение и възпитание в училището, конкретизира правата и задълженията на учителите и учениците, съобразно Закона за предучилищното и училищното образование и държавните образователни стандарти.
(2) Правилникът урежда отношенията в процеса на обучение и възпитание при пълно зачитане и уважение на човешката личност.

Чл.2. Правилникът е задължителен за директора, учителите, учениците и служителите в училището, както и за всички други лица, които се намират на територията му.

Чл.3. (1) Учениците ползват правото си на безплатно образование в училището, като:

·  не заплащат такси за училищно обучение;

·  ползват безплатно училищната база за обучение и развитие на интересите и способностите си;

· получават стипендии за сметка на държавния бюджет при условия и по ред, определени с нормативен акт на МС;

· не се допуска налагането на учениците на идеологически и религиозни доктрини. В училището религиите се изучават в исторически, философски и културен план чрез учебното съдържание на различните учебни предмети.
·  не се допускат ограничения на правата или привилегиите на учениците, основани на раса, народност, етническа принадлежност, пол и произход;
· Осигурени са равни възможности за приобщаващо преподаване и учене на учащите със затруднения в ученето и уважаване на различията;

(2) Обучението и възпитанието в ПГД „Иван Вазов“ се провежда на книжовен български език.
ГЛАВА ВТОРА

УСТРОЙСТВО И ДЕЙНОСТ
Чл.4. ПГД „Иван Вазов“ осъществява своята дейност в съответствие с Конституцията на Република България, със Закона за предучилищното и училищното образование, Закона за професионалното образование и обучение.

Чл.5. Училището издава диплома за средно образование /при успешно положени задължителни ДЗИ/ и свидетелство за професионална квалификация за първа, втора и трета степен /при успешно положени изпити по теория и практика на професията и специалността/. Удостоверение за завършен първи и втори гимназиален етап на средно образование.
Чл.6.(1) Училището е общинско с местно и регионално значение и утвърден авторитет, финансирано от държавния бюджет чрез община Велинград и ползва общински имоти.

(2) Училището има право да определя вътрешната си организация; да избира начин за приемане на ученици в съответствие със съществуващите нормативни актове; да определя организацията, методиката и средствата на обучение и възпитание; да издава документи за завършен клас ,степен на образование и професионална квалификация; да се разпорежда самостоятелно с бюджетните си средства, да продава продукти от своята дейност.

(3) Училището носи отговорност за: изпълнението на ДОС ,засягащи дейността на училището; създаването на условия за опазване на живота и здравето на учениците по време на обучението и възпитанието им, както и на територията си; опазване на материално-техническата база и сградният фонд; законосъобразното изразходване на бюджетните средства; извършването на дейности и прояви, които противоречат на законите в страната, ограничават правата и свободите на личността или нарушават учебно- възпитателния процес.

Чл.7. Учебно-възпитателния процес се организира, съгласно Наредба №10 от 01.09.2016г. за организация на дейностите в училищното образование.

Чл.8.(1) Според степента  училищното образование в ПГД „Ив. Вазов“ е средно.

(2) Обучението за придобиване на средно образование се осъществява от VIII до XII клас включително в два етапа, както следва:

1. първи гимназиален  - от VIII до X клас включително, и

2. втори гимназиален – от ХI до XII клас включително.

Чл.9.(1) Според подготовката училищното образование е общо и професионално.

(2) Общото образование осигурява усвояването на общообразователния минимум и на знания и умения на по-високо равнище чрез РПП, РП съгласно държавните образователни стандарти за степента на образование, общообразователния минимум и учебния план и за учебното съдържание.

(3) Професионалното образование се осъществява в средната степен – в първи и във втори гимназиален етап, чрез общообразователната и професионалната подготовка. То може да се допълва и чрез разширената подготовка.
(4) В училището са изградени професионални паралелки по специалностите: „Дърворезбарство“, „Мебелно производство”, “Мебелно производство”- дуална форма на обучение и „Организация и технология на фризьорските услуги“.
(5).Професионалното образование осигурява усвояването на общообразователния минимум и придобиването на квалификация по професиите „Дърворезбар“, “Техник-технолог в дървообработването” , и „Фризьор“.

(6).Изучаваната професия “Техник-технолог в дървообработването”  в ПГД „Иван Вазов“ е утвърдена в списъка на защитените от държавата професии.

Чл.10. За учебната 2022-2023 година, графикът на учебния процес се определя съгласно Заповед на министъра на образованието и науката.
Чл.11.(1) Седмичното разписание се съобразява с Наредба №10 от 19.06.2014г. То се утвърждава от директора на училището не по-късно от три дни преди започване на всеки учебен срок. Всяка наложителна промяна в него, се утвърждава от РЗИ.

(2) Временни размествания в седмичното разписание на часовете се извършва единствено от директора при определени обстоятелства (отсъствия на учители поради болест, законово установен отпуск, при аварийни ситуации и бедствия и др.).
Чл.12. Продължителността на учебния час е 45 минути за ученици от VIII до XII клас.

Чл.13.(1) Обучението по общообразователни учебни предмети се осъществява чрез:

а)  задължителна подготовка;

б) избираеми учебни предмети, организирани съобразно възможностите на училището и интересите на училището.

(2) обучението по професионална подготовка се осъществява съгласно типовите учебни планове за придобиване на степен на професионална квалификация, утвърдени със Заповед на Министъра на образованието и науката.

(3) училищният учебен план се разработва за всяка учебна година и се съхранява 50 години.

Чл.14.(1) Знанията и уменията на учениците се оценяват чрез текущи проверки, както и чрез изпити.

(2) Според организацията текущите изпитвания и изпитите са:
а)индивидуални – за отделен оценяван;

б)групови – за част от учениците от една или повече паралелки.

(3) Годишните и срочните оценки се оформят въз основа на цялостната работа на ученика по предмета и не са средноаритметични.

(4) По учебните предмети, които се изучават с повече от един час седмично, се оформя срочна оценка и се внася в съответната документация. За учебните предмети, които се изучават по един час седмично се вписва срочна и годишна оценка.
(5) Класни работи се правят по определен график, утвърден от директора на училището.

(6) Изпити за промяна на оценката се организират и провеждат със Заповед на директора. Изпитът за промяна на оценка (по не повече от три предмета) се полага след завършване на образователната степен на обучение. При получена слаба оценка ученикът се явява на поправителна сесия. Оценката е окончателна.

Чл.15.(1) След всеки 3 допуснати отсъствия на ученика от училище, класният ръководител уведомява родителя и обсъжда с него възможностите за отстраняване на причините за отсъствията.
(2) Ученик може да отсъства от училище по уважителни причини:

а) по медицински причини;

б) поради наложено участие в друга дейност – при представяне на документ от спортен клуб, от организаторите на състезания, изложби, конкурси, олимпиади и пр. и след писмено потвърждение от родителя;

в) до 3 дни в една учебна година с разрешение на директора въз основа на писмена молба от родителя или лицето, което полага грижи за ученика;

г) до 7 дни в една учебна година с разрешение на директора въз основа на решение на ПС;

(3) Отсъствията за час се нанасят до 10 мин от започването на часа от съответния преподавател в електронен дневник.

(3.1)Броят на отсъствията /по уважителни и неуважителни причини/ за целия ден на всеки ученик се отбелязва ежедневно в началото на деня от класния ръководител в електронен дневник.

(3.2) Извиняването на отсъствията става само от класния ръководител, съгласно предоставения документ.

(3.2.1) Извиняването на отсъствията става и след проведен разговор с родител. 

(3.3) Медицински бележки изпратени в електронен вид (ел. поща, Messenger, Viber) се зачитат до получаване на оригинала.
(3.4) До 3 дни след идването на ученика в училище е длъжен да предостави извинителната бележка.

(4) Освобождаване на ученика от ФВС се осъществява само с документ от лекуващ лекар или ЛКК.

(4.1) Освобождаване на пътуващи ученици, както следва:

- 10 мин. след започване на първи учебен час и 10 мин. преди приключване на последен учебен час

(5) За ученик, обучаван в дневна форма, срочна и годишна оценка не се оформя при направени отсъствия в повече от 25% от часовете по учебен предмет. В случая, ученикът полага изпит за определяне на срочна или годишна оценка на дата, определена със Заповед на директора.

(6) Ученикът повтаря годината, когато няма оформена оценка за първи срок или за годината.

ГЛАВА ТРЕТА

ОРГАНИЗАЦИЯ НА УЧИЛИЩНОТО ОБУЧЕНИЕ

Чл.16. (1)Приемът на учениците в ПГД „Иван Вазов“ се осъществява:

а) със заявление до директора;

б) с медицинско свидетелство, с което се удостоверява годността за обучение в нашето училище;

в) с документ за завършено основно образование;

(2).Приемането на ученици по утвърден държавен план-прием се извършва по реда на ЗПУО.

РАЗДЕЛ I
ФОРМИ НА ОБУЧЕНИЕ
Чл.17. Обучението в ПГД „Иван Вазов“ се организира в следните форми:

а) дневна (присъствена);

б) самостоятелна (неприсъствена);

в) задочна;

/1/ Дневната форма на обучение е присъствена форма с петгодишен срок на обучение.

/2/ Самостоятелна – неприсъствена форма на обучение, при която учениците се подготвят самостоятелно и се явяват на изпити по учебните предмети съгласно учебен план. Тя се организира за:
1.ученици в задължителна училищна възраст, които по здравословни причини, удостоверени с медицински документ, издаден от експертна лекарска комисия, определена в Закона за здравето, не могат да се обучават в дневна форма.

2.ученици в задължителна училищна възраст – по желание на ученика или родителя, по реда на чл.12, ал.2 от ЗПУО.

3.лица, навършили 16 години.

4.ученици с изявени дарби.

5.Условията и редът за организиране и провеждане на изпити се определя със Заповед на директора на училището. 

6.За промяна на формата на обучение директорът на училището издава заповед.

7.На учениците в самостоятелна форма на обучение се предоставят по учебни предмети конспекти за подготовка.
Приложение намират учебните програми и тематични планове за дневна форма на обучение.
8.Изпитите за учениците на самостоятелна форма на обучение се организират в сесии: редовна сесия – м.януари-м.февруари; поправителни сесии – м.юни -м.юли и м.август-м.септември;

9.Ученици, които се обучават в самостоятелна форма по желание на родителите и не постигат необходимите компетентности в съответния клас, продължават обучението си в друга форма на обучение препоръчана от екипа за подкрепа за личностно развитие.
10.Самостоятелна форма на обучение се организира след подадено заявление до директора на училището ( по чл.31, ал.4 от Наредба №10 от 01.09.2016 г. за организация на дейностите в училищното образование  до двадесет учебни дни преди изпитна сесия, с изключение на учениците по ал.2, т.2).

11.Ученик, който е започнал обучението си в дневна форма на обучение и премине в самостоятелна форма, продължава обучението си по учебен план, по който е започнал.
/3/ Задочна форма на обучение – присъствена форма на обучение за лица, завършили основно образование.
1.Задочна форма на обучение се организира за лица, навършили 16 години и след подадено заявление до директора на училището (в срок до 15.09.), с очни занятия и полагане на изпити по учебни предмети за оформяне на годишни оценки.
2.Учебните занятия и изпитите по учебни предмети се организират в сесии: за учениците IX-XI клас: редовна сесия – м.януари и м.юни; поправителни сесии – м.юли и м.септември след подадено заявление. XII клас редовна сесия- м.април; поправителна сесия - м.май /от 01 до 15.05/ и м.юли, след подадено заявление.
3.Условията и редът за организиране и провеждане на изпити се определя със заповед на директора на училището. 

/4/ Училището разработва индивидуален учебен план за ученици със СОП, които се обучават в дневна форма.
РАЗДЕЛ II
ОРГАНИЗАЦИОННИ ФОРМИ
Чл.18. /1/Училищното обучение се организира в последователни класове.

/2/ Един клас се формира за една учебна година.

/3/ Класовете се номерират във възходящ ред с римски цифри.

/4/ Паралелките от един клас се обозначават с началните букви на българската азбука, които се поставят след номера на класа.

/5/ В зависимост от особеностите на учебния предмет паралелката може да се дели на групи или да се организират сборни групи от различни паралелки.

/6/ Броят на учениците в паралелка, деленето на паралелките на групи, както и за организиране на индивидуално обучение на ученик от паралелка ,се определят с ДОС за физическата среда и информационното и библиотечното осигуряване на детските градини, училищата и центровете за подкрепа за личностно развитие.

/7/ В началото на учебната година директорът определя със заповед класните ръководители на всички паралелки.

1.Класният ръководител организира и провежда часа на класа, извънкласните дейности с учениците и води задължителната училищна документация за съответната паралелка.

/8/ В зависимост от целта и съдържанието на занятията, мястото им в системата на обучение, метода за провеждане и характера на работата на учениците, обучението бива:
1.Теоретично обучение, уроци, семинарни занятия, екскурзия с учебна цел и други.

2.Практическо обучение /учебна и производствена практика/, практически занятия в работилниците на ПГД или във фирми и др.

РАЗДЕЛ III
УЧЕБНО И НЕУЧЕБНО ВРЕМЕ

Чл.19. /1/ Училищното обучение се организира в учебни години, учебни срокове, учебни седмици, учебни дни и учебни часове.

/2/ През учебната година учениците ползват есенна, коледна, зимна, пролетна и лятна ваканция. Продължителността на ваканциите се определят със заповед на министъра на образованието и науката.

Чл.20. /1/ Учебната година се открива на 15 септември и е с продължителност 36 учебни седмици.

/2/ Учебните занятия се разпределят в два учебни срока.

/3/ Продължителността на първия учебен срок е 18 учебни седмици за всички класове.

/4/ Продължителността на втория учебен срок е 18 учебни седмици  за VIII, ІХ и  Х клас; 20 учебни седмици за ХІ клас (от които две седмици за производствена практика); 11 учебни седмици за ХІІ клас.

/5/ Продължителността на учебната седмица е 5 учебни дни.

Чл.21. Продължителността на учебната година, учебните срокове се определят за всеки клас с учебен план.

Чл.22./1/ Конкретният брой РПП, РП учебни часове по класове се определя с ДОС за учебния план.

/2/ Организацията на учебния ден е полудневна и включва от 6 до 7 задължителни учебни часа. Седмичното разписание на учебните занятия се съобразява с психо-физическите особености и възможности на учениците. Седмичното разписание се разработва в съответствие с изискванията на наредба на министъра на здравеопазването и се утвърждава от директора на училището не по-късно от 3 дни преди започване на всеки учебен срок.

/3/ Броят на задължителните учебни часове за една учебна седмица не може да бъде повече от 32 и по-малко от 22 часа. Часът на класа и допълнителният час по физическо възпитание и спорт се включват в седмичното разписание на учебните занятия извън броя на задължителните учебни часове.
/4/ Всяка учебна седмица, освен задължителните учебни часове, включва и по един учебен час по Физическо възпитание и спорт, за провеждане на допълнителни спортни дейности. Този час е извън броя на задължителните учебни часове през седмицата.
/5/ Не се разрешава вземането на допълнителни часове за преподаване на учебен материал и за изпитване на ученици (освен за консултации) над предвидения по учебния план.

/6/ Продължителността на учебния час се определя с ДОС за организацията на дейностите в училищното образование:

1. 45 минути – учебен час по теория

2. 45 минути – по учебна практика

3. 60 минути - по производствена практика

/7/ Почивките между учебните часове са с продължителност 10 минути, а голямото междучасие по 20 минути.
Чл.23./1/ В случай на извънредни или непредвидени обстоятелства, кметът на общината, след уведомяване на началника на РУО, може да обявява до 3 учебни дни за неучебни в една учебна година за училищата на територията на общината.

/2/ Директорът на училището, след решение на ПС, може да обявява до три учебни дни в една учебна година за неучебни, но присъствени, за което уведомява началника на РУО.

РАЗДЕЛ IV
УЧЕБНО СЪДЪРЖАНИЕ И УЧЕБНА ДОКУМЕНТАЦИЯ

Чл.24./1/ Училищната подготовка е съвкупност от компетентности – знания, умения и отношения, необходими за успешното преминаване на ученика в следващ клас, етап или степен на образование.

/2/ Според съдържанието си училищната подготовка е общообразователна, разширена, професионална и допълнителна.

Чл.25. /1/ Общообразователната подготовка обхваща следните групи ключови компетентности:

1.компетентности в областта на БЕЛ;

2.умения за общуване на чужди езици;

3.математическа компетентност и основни компетентности в областта на природните науки и на технологиите;

4.дигитална компетентност;

5.умения за учене;

6.социални и граждански компетентности;

7.инициативност и предприемчивост;

8.културна компетентност и умения за изразяване чрез творчество;

9.умения за подкрепа на устойчивото развитие и за здравословен начин на живот и спорт;

Чл.26./1/ Въз основа на ДОС за общообразователната подготовка, министърът на образованието и науката утвърждава учебни програми по всеки общообразователен учебен предмет за всеки клас, в които се конкретизират компетентностите на учениците като очаквани резултати от обучението.
/2/ Учебните програми по учебния предмет Чужд език в двата гимназиални етапа на средното образование се утвърждават по нива на компетентност в съответствие с Общата европейска езикова рамка.

Чл.27. /1/ Разширената подготовка обхваща компетентности, които развиват и усъвършенстват отделни компетентности от общообразователната подготовка.

/2/ Съдържанието на разширената подготовка по съответния учебен предмет за съответния клас се определя с учебни програми, утвърдени от директора на училището.

/3/ Определянето на учебни предмети за РПП, РП става от ученика чрез посочването им в заявление до директора. Заявлението се подава от ученика две седмици преди края на предходната учебна година. Групите по РПП, РП се формират според желанията на учениците и възможностите на училището при спазване на нормативните документи.
/4/ Учебен предмет избран за РПП, РП не може да се променя през учебната година.

/5/ Хорариумът за ОП не може да се променя и се осъществява само въз основа на утвърдена от МОН учебна документация.

Чл.28./1/ Професионалната подготовка обхваща компетентности, необходими за придобиване на професионална квалификация, както и за придобиване на правоспособност за професии.

/2/ ПП осигурява постигането на ДОС за придобиването на квалификация по професия в двата гимназиални етапа на средна степен на образование.

/3/ ПП за всяка професия е обща, отраслова, специфична и разширена и включва обучение по теория и практика на професията.

/4/ Цели, съдържание и характеристика на видовете ПП се определят в ЗПОО.

Чл.29. /1/ Допълнителната подготовка обхваща компетентности отговарящи на интересите на учениците и подкрепящи развитието на заложбите им.
/2/ Учебните предмети, модули и дейности чрез, които се придобива допълнителна подготовка, се предлагат от училището в зависимост от възможностите му, избират се от учениците според интересите им и се определят с УУП.

/3/ Съдържанието на допълнителната подготовка се определя в учебни програми, утвърдени от директора на училището.

Чл.30. /1/ Учебният план разпределя учебното време между учебните предмети или модули за придобиване на училищната подготовка.

/2/ Структурата на учебния план обхваща 3 раздела:

1. Раздел А – задължителни учебни часове;
2. Раздел Б – ОПП, СПП, РПП, РП;
3. Раздел В – факултативни учебни часове.
Чл.31. Всяко училище въз основа на съответния рамков учебен план разработва училищен учебен план съобразно интересите на учениците и възможностите си. Този план се приема от ПС и се утвърждава със заповед на директора, като не може да се променя през учебната година. 
РАЗДЕЛ V
ФОРМИ ЗА ПРОВЕРКА И ОЦЕНКА
Чл.32./1/ Оценяването е процес на установяване и измерване на постигнати резултати от обучението и нивото на подготвеност на учениците за бъдещата им реализация, съобразно ЗПУО.

/2/ Оценяване се извършва:

1.в процеса на обучение;

2.в края на клас или на етап от степен на образование;

3.при завършване на степен на образование;
/3/ Знанията и уменията на учениците се оценяват чрез текущи и периодични проверки, както и чрез изпити. Формите за проверка и оценка са устни, тестови и други практически и писмени форми.

/4/ За учениците със СОП, които се обучават по индивидуална учебна програма, оценката е показател за степента, в която са постигнати компетентностите, заложени в нея.  

/5/ Текущата проверка се осъществява от учителите, системно през първия и втория учебен срок, чрез избрани от тях форми за проверка и оценка.

/6/ Периодичната проверка се осъществява от учителите по график, утвърден от директора на училището.

/7/ Изпитите са:

1. Приравнителни;

2. За определяне на срочна или на годишна оценка по учебен предмет;

3. За промяна на оценката;

4. За установяване степен на постигане на компетентностите, определени в учебната програма по учебен предмет за определен клас;

5. За установяване степента на постигане на компетентностите по определени  с ДОС за общообразователна подготовка или с ДОС за придобиване на квалификация по професия;

6. Държавни зрелостни. ЗДИППК
/8/ Проверката и оценката на знанията и уменията на учениците чрез изпити се осъществява от училищни изпитни комисии, назначени със заповед на директора на училището.

/9/ Оценката съдържа качествен и количествен показател. В случаите когато количественият показател не се определя като цяло число, качественият показател се определя при условията на ДОС за оценяването на резултатите от обучението на учениците. 

/10/ Оценките, които може да се поставят са: „отличен (6)“, „много добър (5)“ , „добър (4)“ , „среден (3)“ и „слаб (2)“.

Чл.33.Условията и редът за осъществяване на проверката и оценката на знанията и уменията на учениците се определят съгласно държавните образователни стандарти за степента на образование, общообразователния минимум и учебния план, за професионалното образование и обучение и за системата за оценяване.
Чл.34./1/ Нивото на подготвеност и равнището на знания на учениците се оценяват от учителя.

/2/Текущите, срочните и годишните оценки се отразяват в електронния дневник на класа. Годишните оценки се вписват и в личния /електронен/ картон на ученика.

/3/Оценките от изпитите се вписват в съответните изпитни протоколи и в личния /електронен/ картон на ученика.

/4/По време на всеки учебен срок, учителят осигурява ритмичност на оценяването за всеки ученик чрез устни и писмени изпитвания, както и изпитвания за установяване на практически умения.

/5/ В триседмичен срок от началото на учебната година чрез текущо изпитване се установява входното равнище на учениците по учебни предмети.

Чл.35./1/ Класни и контролни работи се провеждат по предварително съставен график, изготвен в началото на всеки срок и поставен на общодостъпно място, при спазване на следните изисквания:
1. За една и съща паралелка не може да се провежда повече от една класна или една контролна работа в един учебен ден;

2. За една и съща паралелка в една учебна седмица не могат да се провеждат повече от две класни и/или контролни работи;

3. Не се провеждат класни работи в последната седмица от учебния срок;

Чл.36. При завършване на учебния срок или учебна година, на учениците задължително се оформя срочна(годишна) оценка с точност до 1 по всеки учебен предмет според указанията на МОН.

РАЗДЕЛ VI
ЗАВЪРШВАНЕ НА КЛАС И СТЕПЕН НА ОБРАЗОВАНИЕ
Чл.37./1/Ученикът завършва класа, ако по учебните предмети от общообразователната и професионалната  подготовка има годишна оценка най-малко среден (3,00). Учениците, завършили успешно X клас, получават удостоверение за завършен първи гимназиален етап на средно образование, което им дава право да продължат обучението си във втори гимназиален етап на средно образование и на обучение за придобиване на професионална квалификация. Учениците се явяват задължително на НВО по български език и литература и математика, а по желание по чужд език и информационни технологии.
/2/ Ученици, които имат годишна оценка слаб (2,00) по учебни предмети от общообразователната и професионалната подготовка, полагат поправителни изпити по тях, но на не повече от две редовни поправителни сесии през учебната година. Редовните поправителни сесии се провеждат след приключване на учебните занятия през месец юни или юли и от 1 до 13 септември по ред, определен със заповед на директора на училището.

/3/ Учениците от самостоятелна и задочна форма на обучение, получили оценка слаб (2,00) и на двете поправителни сесии остават в същия клас като се явяват на изпити само по предмети, по които са получили слаби оценки. Учениците от самостоятелна форма на обучение могат да повтарят класа само веднъж.

/4/ Ученици, които по здравословни причини, удостоверени с медицински документ, не са се явили на поправителни изпити в редовните поправителни сесии, могат да се явят на допълнителна поправителна сесия по ред, определен със заповед на директора на училището, но не по-късно от 10 октомври.

/5/ Ученици, които имат оценка слаб (2,00) по учебен предмет от общообразователната и професионалната подготовка на редовните и /или на допълнителната поправителни сесии или не са се явили на поправителните изпити, повтарят класа.

/6/ Учениците от последния гимназиален клас, които имат оценка слаб (2,00) по учебни предмети от общообразователната и професионалната подготовка на редовните и /или на допълнителната поправителни сесии или не са се явили на поправителни изпити, не повтарят класа. Те могат да се явяват на поправителните изпити в януарска поправителна сесия и в следващите редовни поправителни сесии.
1. Учениците на задочна и самостоятелна форма на обучение, могат да се явят на поправителни изпити, само след подадено заявление.
/7/ Учениците имат право еднократно да се явят на не повече от три изпита за промяна на оценката по учебни предмети след приключване  на учебните занятия за последния клас от съответната степен на образование. Изпитите за промяна на оценката се полагат при условия и по ред, определени със заповед на директора на училището, върху учебното съдържание за съответния клас и гимназиалния етап. Получената оценка е окончателна. Когато получената оценка е слаб (2,00), ученикът се явява  на поправителен изпит.

/8/ Производствената практика е задължителна за всеки ученик. Провежда се по учебни програми, утвърдени от директора на училището.

1. За ученик, който не е провел по уважителни причини ПП по редовен график или е получил оценка „слаб (2,00)“, и я провежда отново при условия и по ред, определени от директора.
Чл.38./1/ Придобитото средно образование се удостоверява с Диплома за средно образование по образец на МОН и дава право за продължаване на образованието или за професионално обучение. 
Зрелостник, който не се е явил или не е положил успешно някой от изпитите по чл. 74, ал.2, по свое желание получава удостоверение за завършен втори гимназиален етап на средно образование, което дава право на професионално обучение. Удостоверението за завършен втори гимназиален етап не дава право за продължаване на образованието.

/2/ В дипломата за завършено средно образование се вписват броя на учебните часове по изучаваните учебни предмети, оценките по учебните предмети от общообразователната и професионалната подготовка, определени с учебния план. В дипломата се вписват и оценките от държавните зрелостни изпити и ЗДИППК. 
/3/ Дипломата за завършено средно образование съдържа следните задължителни реквизити:

1.Данни, идентифициращи притежателя на дипломата;

2.Данни за обучението на притежателя на дипломата-вид, наименование и местонахождение на училището; форма на обучение; срок на обучение; броя на учебните часове; оценките по учебните предмети и от държавните зрелостни изпити и ЗДИППК; номер и дата на протокола на държавната зрелостна комисия; подпис на директора; серия и номер на дипломата; регистрационен номер и дата.

3.Наименование на държавата по конституция; държавен герб и печат с държавния герб.

Чл.39./1/ Придобитата степен на професионална квалификация се удостоверява със свидетелство за професионална квалификация, по образец на МОН.

/2/ В свидетелството за професионална квалификация се вписват годишните оценки от Раздел А

 „Обща професионална подготовка“ и Раздел Б - ОПП, СПП, РПП, РП на учебния план.
Чл.40./1/ Изискванията към съдържанието на документите за завършен клас, етап или степен на образование се определят с ДОС за информацията и документите.

/2/ В документите за завършен етап от степен на образование, за завършено образование, за придобита степен на професионална квалификация, както и за завършено професионално образование се посочва съответното ниво от Националната квалификационна рамка и от Европейската квалификационна рамка.
РАЗДЕЛ VII
ПРОФЕСИОНАЛНА КВАЛИФИКАЦИЯ
Чл.41./1/ Ученикът придобива професионална квалификация, ако е завършил последния клас по изучаваната професия и след полагане на предвидените в учебния план Държавни зрелостни изпити /за професионалните гимназии, ученикът задължително посочва като избираем предмет за ДЗИ Теория на професията и специалността/.
/2/ За придобиване на степен на професионална квалификация, учениците полагат държавни изпити, съгласно чл.1, ал.1 за организация и провеждане на изпитите за придобиване на професионална квалификация по чл.33 ал.1 т.2 , ал.2 и ал.3 от ЗПОО и чл.3. от Наредба № 1/ 19.02.2020г.
ГЛАВА ЧЕТВЪРТА

УЧАСТНИЦИ В УЧЕБНО-ВЪЗПИТАТЕЛНИЯ ПРОЦЕС
Чл.42. /1/Участниците в УВП в ПГД “Иван Вазов“, са:
1.Органи за управление и контрол:

- Директор;

- Педагогически съвет;

- Обществен съвет;

- Комисия за повишаване качеството на образование;

2.Органи за съуправление:

- Ученически съвет;

- Училищен координационен съвет за противодействие на тормоза в училище;

- Комисия по етика;

3.Педагогически специалисти:

- Старши учител;

- Учител;

- Училищен психолог;

4.Административен персонал:

- Главен счетоводител;

- Завеждащ административна служба;

- Технически секретар;

5.Помощно-обслужващ персонал:

- Хигиенисти;

/2/ Общата численост на персонала е обвързана с щатното разписание. 

/3/ Лицата заети по трудово правоотношение в училището като учители, изпълняват функции на: класни ръководители, ръководители на ЕКК, ръководители на ИКД и клубове по интереси, в рамките на работния ден, съгласно КТД.
/4/ За заемането на длъжностите, съгласно чл.213 от ЗПУО, е необходимо педагогическият специалист да е български гражданин със завършено висше образование и придобита ПК “Учител”, а за длъжностите “Старши учител”,.”Главен учител” и “Учител методик” е необходим и професионален опит минимум 10 години. /обн. ПМС 254/03.11.2009г. ДВ/бр.87/

/5/ Длъжностите се заемат от лица завършили висше образование с ОКС “Бакалавър” или “Магистър”.

/6/ Длъжността “учител” по учебни предмети от професионалната подготовка може да се заема и от лица с диплома за завършена степен на висшето образование по съответната специалност.

/7/ Длъжността “учител” не може да се заема от лица, които:

1.са осъдени на лишаване от свобода с влязла в сила присъда за умишлено престъпление; 

2.са лишени от право да упражняват професията си; 

3. страдат от заболявания и отклонения, които застрашават живота или здравето на учениците, определени с наредба на министъра на образованието и науката, съгласувана с министъра на здравеопазването.

РАЗДЕЛ I
ПРАВА И ЗАДЪЛЖЕНИЯ НА ПЕДАГОГИЧЕСКИТЕ СПЕЦИАЛИСТИ

Чл.43. /1/ Педагогическите специалисти са лица, които в съответствие с придобитото образование и професионална квалификация , заемат длъжности в системата на предучилищното и училищно образование и изпълняват функции, свързани с:

· Обучението, възпитанието, социализацията и подкрепата за личностно развитие на учениците;
· Управлението на училището;

/2/ Педагогическите специалисти имат следните права:

· Да бъдат зачитани правата и достойнствата им;

· Да определят методите и средствата за провеждане на образователния процес съобразно принципите и целите, определени в ЗПУО;

· Да участват във формирането на политиките за развитие на училището;

· Да получават професионална подкрепа в процеса на изпълнение на служебните си задължения;

· Да повишават квалификацията си;

· Да бъдат поощрявани и награждавани;

/3/ Педагогическите специалисти имат следните задължения:
- Изпълняват задълженията си, определени в КТ, длъжностната характеристика и нормативните актове в системата на народната просвета;

- Изпълняват нормата за задължителна преподавателска работа, определена с наредба на министъра на образованието и науката;

- Изпълняват решенията на педагогическия съвет и указанията и препоръките на училищното ръководство и други висшестоящи органи;
-  Зачитат колегиалната етика;
- Опазват здравето и живота на учениците по време на образователно-възпитателния процес и на други дейности, организирани от него или училището.

- Повишават професионалната си квалификация;
- Да изисква бележниците на изпитаните ученици и да нанася оценките преди приключването на учебния час, при липса на бележник се поставя забележка в дневника на класа;
-  Да не нарушават правата на ученика, да унижават личното му достойнство, да прилагат форми на физическо и психическо насилие върху него;
- Да не отклоняват ученика от учебния процес;
- Да не ползват мобилен телефон по време на час;
- Да водят редовно и коректно училищната документация;

- Да дават консултации в дни и часове, определени със заповед на директора;

- Чрез административното ръководство да уведомяват незабавно общинската служба за социално подпомагане на ученици, нуждаещи се от закрила;
Чл.44. /1/Класните ръководители на всички паралелки се определят от директора на училището в началото на учебната година със заповед на основание чл.259, ал.1 от ЗПУО, във връзка с чл.258, ал.1 от същия документ, чл.19,ал.1 и ал.2, т.1.

/2/ Класният ръководител има следните задължения:

· организира и провежда часа на класа, извънкласните дейности с учениците и води задължителната училищна документация за съответната паралелка.

· Класният ръководител осигурява изпълнението на решенията на педагогическия съвет, свързани с цялостната организация на учебно-възпитателната работа.
· Осъществява необходимата връзка с родителите и ги информира за състоянието и развитието на ученика, привлича семейството като съюзник на училището; обновява и обогатява съдържателния характер на родитело- учителските срещи.

· Осъществява професионално ориентиране съобразно интересите и способностите на учениците.

· Води задължителната училищна документация за класа и отговаря за редовното и правилното й водене и съхранение.

· Да анализира и оценява рисковите фактори върху учениците от класа и да предприема превантивни и корективни мерки за справяне с тях.

· Да консултира родителите за възможностите и формите на допълнителна работа с ученика.

· Класният ръководител може да освобождава учениците от учебни занятия до 3 дни за всеки учебен срок след писмена молба или уведомително писмо от родителя /настойника / по семейни причини.

· Контролира редовното посещение на учебните занятия от всички ученици в паралелката, а за допуснати неизвинени отсъствия уведомява писмено родителите.
· При допуснати общо 100 и 150 отсъствия на ученика, докладва на Педагогически съвет.
· При наложени наказания на ученик уведомява лично неговите родители.

· В началото на учебната година и след всяка ваканция инструктират учениците по безопасни условия на възпитание, обучение и труд.

/3/ В началото на учебната година и след зимната и пролетната ваканция, класният ръководител провежда родителска среща по безопасни условия и възпитание на труд. 

/4/ На първата родителска среща, предоставя информация на родителите относно графика за приемно време на учителите в училище, ПДУ, УУП и занимания по интереси .
Чл.45./1/ Дежурният учител спазва утвърдения от директора график за дежурство в училище.

/2/ Идва 30 минути преди започване на учебните занимания, за да установи състоянието на учебната база и подготовката й за учебно-възпитателна дейност.

/3/ Контролира графика за времетраене на учебните часове.
/4/ Организира отдиха на учениците през голямото междучасие, като се съобразява с атмосферните условия.

/5/ Докладва на училищното ръководство за неизправности и нанесени щети по материалната база и констатирани нарушения.

/6/ Носи отговорност за реда и дисциплината в учебната сграда.

/7/ Напуска последен училищната сграда след приключване на занятията.
РАЗДЕЛ II
ПРАВА И ЗАДЪЛЖЕНИЯ НА УЧЕНИЦИТЕ

Чл.46. Учениците в училището се възпитават и обучават при условия, които гарантират:

1. Равни възможности за духовно, физическо и социално развитие;

2.Зачитане на достойнството, правата,  свобода и сигурност;

3.Възпитание в дух на разбирателство, мир и толерантност;

4.Приобщаване към местните и национални традиции, към моралните и културни ценности.

Чл. 47. Учениците участват активно като партньори във формите на училищното обучение и възпитание, играят важна роля за постигане целите и задачите на учебно-възпитателния процес.

Чл.48. Ученикът има следните права:
 - Да избира училището, специалността; предметите и дейностите, предвидени в училищния учебен план като избираеми

 - Да участва по свой избор в проектни дейности и в организираните от училището извънкласни и извънучилищни дейности;

 - Да получава от учителите и училищното ръководство информация, свързана с неговото обучение;

 - Да получава от учителите и от други длъжностни лица информация и консултации по професионалното ориентиране и развитие и при организиране на самостоятелната си подготовка;

 - Да получава индивидуална помощ от учителите съобразно специфичните си педагогически потребности;

 - Да бъде насочван, стимулиран и подпомаган за развитие на неговите дарби, умствени и физически потребности;

 - Да бъде защитаван от училището, обслужващото звено, РУО и от министерството на образованието и науката  при накърняване на личното му достойнство и нарушаване на човешките му права;

 - Да дава мнения и предложения пред директора на училището по отношение на организацията и провеждането на цялостната дейност на училището;

 - Да ползва безплатно материално-техническата база на училището за развитие на интересите и способностите си по ред, определен от директора;

 -  Да получава обща и допълнителна подкрепа за личностно развитие;

 - Да бъде поощряван с морални, а при възможност и с материални награди за високи постижения в учебната, извънкласната и извънучилищната дейност, за недопускане на неизвинени отсъствия чрез: връчване на грамоти, популяризиране на изявите му;

 - Да участва в работата на педагогическия съвет при обсъждане резултатите от обучението, награждаване и наказване на ученици;

 - Да получава стипендия при условия и по ред, определени с нормативен акт на Министерския съвет;

 - Да получава командировъчни /дневни/ при участие в национални изложби, олимпиади, състезания и други извън населеното място; 

Чл.49. Ученикът е длъжен:

· Да не отсъства от учебни занятия без уважителни причини;

· Да не участва в хазартни игри, да пуши, да употребява наркотични средства и алкохол;

· Да не участва в политически партии и организации до навършване на 18-годишна възраст;

· Да не накърнява с поведението си авторитета и достойнството на учителя;

· Да не създава пречки на учителя при и по повод изпълнение на служебните му задължения;

· Да не унижава личното достойнство на съучениците си, да прилага физическо и психическо насилие върху тях;

· Да не носи хладни и огнестрелни оръжия и да застрашава живота и здравето на другите ученици;

· Да не ползва мобилен телефон по време на учебни часове.
·  Да не нарушава правилата за академична честност: в разрез с тези правила са:

1.Измами (в документация, дневник, бележник, медицинска бележка, имитиране на подпис )
2.Преписване, плагиатство ( представяне на чужда работа за своя )
3.Недобронамерена намеса в работата на друг ученик.

4.Злонамерени действия в компютърния кабинет, в специализираните кабинети, работилници.

 - Да посещава редовно учебните занимания;

 - Спазва и изпълнява задълженията си, произтичащи от ЗПУО и този правилник .

 - Да съхранява и издига авторитета на училището, да работи за издигане и утвърждаване на училищните традиции и за постигане на по-добри учебно-възпитателни резултати.

 - Да носи личната си карта в училище и извън него;

 - Да изпълнява задълженията си, произтичащи от нормативните документи;

 - Да представя документ за извинение на отсъствията си в тридневен срок;

 - Своевременно да се снабдява с учебни помагала, учебници, ученическа книжка и ученическа лична карта;

 - Да спазва училищните правилници, наредби, заповеди и изисквания;

 - Да идва в училище в приличен вид-облекло и прическа;
 -Да не публикува в електронното пространство снимки, клипове и информация ,уронващи престижа на училището;

Чл. 50. /1/ За неизпълнение на задълженията, определени в ЗПУО, нормативните актове по неговото прилагане и в настоящия Правилник за дейността на училището, след изчерпване на останалите механизми за въздействие върху вътрешната мотивация и за преодоляване на проблемното поведение или при допускане на неизвинени отсъствия, на ученика се налагат следните санкции, съгласно чл.199, ал.1 от ЗПУО:
1. Забележка;

2. Преместване в друга паралелка в същото училище;

3. Предупреждение за преместване в друго училище;

4. Преместване в друго училище;

5.Преместване от дневна форма в самостоятелна форма на обучение на ученици навършили 16 годишна възраст.
/3/ Санкцията “забележка” се налага и на ученици, допуснали от 5 до 8 неизвинени отсъствия.

/4/ Санкцията “предупреждение за преместване в друго училище” се налага и на ученици, допуснали от 9 до 14 неизвинени отсъствия.

/5/ Санкцията “преместване в друго училище до края на учебната година “ се налага и на ученици, допуснали над 15 неизвинени отсъствия, с изключение на ученик от последния гимназиален клас.

/6/ Санкцията “забележка” се налага със заповед на директора по мотивирано писмено предложение на класния ръководител.

/7/ Санкцията “предупреждение за преместване в друго училище” и “преместване в друго училище” се налагат със заповед на директора по предложение на ПС.

Чл.51. /1/ Съгласно чл.199, ал.2 от ЗПУО, ученик възпрепятстващ учебния процес, може да бъде отстранен до края на учебния час от учителя.

/2/ Класният ръководител уведомява писмено родителя за отстраняване на ученика от учебни часове с уведомително писмо;

/3/ За ученика с наложена санкция се осигуряват и дейности за превенция и преодоляване на проблемното поведение.

Чл.52. Санкциите са срочни. Срокът е до края на учебната година. 
Чл.53. /1/ За откриване на процедура по налагане на санкциите по чл.199, ал1 от ЗПУО, директорът задължително уведомява родителите, а в случаите по чл.199, ал1.т.3-5, и съответните териториални структури за Закрила на детето.
/2/ Когато ученикът се яви в училище с облекло или във вид, които са в нарушение на този правилник, както и когато състоянието му не позволява да участва в образователно-възпитателния процес, той се отстранява от училище до отпадане на основанието за отстраняването му, за което директорът уведомява родителя.

/3/ Когато ученикът пречи на учителя или на съучениците си по време на учебен час, учителят може да го отстрани до края на учебния час.

/4/ Освен налагането на наказание по ал.1 ученикът може да бъде насочен към, допълнително обучение в извънучебно време с оглед отпадане от училище. 

1.При налагане на мярката по чл.199, ал.3 за времето на отстраняване на ученика се отбелязват неизвинени отсъствия.

2.При налагане на мярката по чл.199,ал.4 за часа,за който ученикът е отстранен,учителят отбелязва неизвинено отсъствие.Ученикът няма право да напуска територията на училището.Училището създава условия за възпитателна работа.

/5/ Преди налагане на наказание ученикът има право да бъде информиран и консултиран  от представител на дирекция “Социално подпомагане “ по местоживеене на ученика с цел защита на неговите права и интереси.

/6/ Директорът е длъжен преди налагане на наказанията “забележка, “предупреждение за преместване в друго училище” да изслуша ученика и да провери фактите и обстоятелствата, свързани с нарушението.

/7/ Наказанието “преместване в друго училище до края на учебната година “ се налага като крайна мярка при тежки нарушения. Педагогическият съвет обсъжда доклада на класния ръководител за извършеното нарушение и изслушва ученика или определен от него учител или друг ученик. На заседанието на педагогическия съвет може да присъства и родителят или настойникът на ученика.

/8/ В заповедта на директора  издадена по реда чл. 199 от ЗПУО , се посочват видът на наказанието, срокът и причините за налагането му.

/9/ Наказанието “преместване в друго училище до края на учебната година” влиза в сила от началото на следващата учебна година в случай, че е наложено до 30 учебни дни до края на втория учебен срок.

/10/ Наказанията по ал.1 се заличават с изтичане на съответната учебна година. Наказанията “забележка “и “предупреждение за преместване в друго училище “ може да се заличи и предсрочно.

/11/ Наказанията и тяхното заличаване се вписват в ученическата книжка и дневника на класа.

/12/ Ученик, наказан с “преместване в друго училище “ продължава обучението си в друго училище при условия и по ред, определени със заповед на началника на РУО. След заличаване на наказанието ученикът може да продължи обучението си в училището, в което е преместен.

/13/ Заповедите на директора за налагане на наказанията могат да се обжалват при условията и по реда на АПК .

/14/ Освобождаването на учениците от часове по физическо възпитание и спорт се извършва както следва:

1.За една учебна година или учебен срок в началото на учебната година родителят подава молба до директора на училището и представя на медицинския специалист на училището съответния медицински документ;

2.Временно освобождаване от учебни занятия се извършва срещу заверена от училищния лекар медицинска бележка;

3.Медицинските бележки се съхраняват от класния ръководител до края на текущата учебна година;

4.Освободените ученици са задължени да присъстват в учебните часове без да участват в занятията.

/15/ Учениците носят материална отговорност за повреждане на училищното имущество и за нанесени щети и възстановяват повредата в срок от 10 дни от установяване на щетата. Невърнати книги, взети от училищната библиотека, се заплащат в:

1.Трикратен размер по пазарни цени за художествена литература;

2.Петкратен размер по пазарни цени за специализирана литература;
РАЗДЕЛ III
ПРАВА И ЗАДЪЛЖЕНИЯ НА РОДИТЕЛИТЕ (НАСТОЙНИЦИТЕ)
Чл.54. Родителите имат следните права:
 - Да избират и бъдат избирани в Обществения съвет на училището.

 - Да изискват условия за пълноценното протичане на УВП в училището;

 - На пълна информация за обучението и възпитанието на техните деца;

 - На педагогическо съдействие и консултации от учителите;

 - Да създават свои органи- родителски активи /съвети /, училищно настоятелство;

 - Да подпомагат дейността на училището;

 - Да избират и да бъдат избирани в своите органи;

 - На избор на извънкласни и извънучилищни форми на обучение на своите деца.

Чл.55. Родителите са длъжни да:

· В началото на учебната година  да се запознаят с ПДУ.

· Материалните щети, нанесени от учениците се възстановяват в тридневен срок. При невъзможност за финансово обезщетение, щетата може да бъде възмездена чрез доброволен труд в полза на училището. 

· Редовно да се осведомяват за своите деца, относно приобщаването им в училищна среда, успеха и развитието им в образованието им и спазване на училищните права.
РАЗДЕЛ IV
ПРЕМЕСТВАНЕ И НАПУСКАНЕ НА УЧЕНИЦИ
Чл.56.  Преместването на учениците се извършва както следва:

/1/ От VIII до X клас включително не по-късно от 30 учебни дни преди края на всеки учебен срок както и след успешно приключване на първия или втория учебен срок и при наличие на свободни места в паралелката.

/2/ В XI клас не по-късно от 30 учебни дни преди края на всеки учебен срок по същия профил при условия, че задължителните профилиращи предмети са еднакви или по същата специалност от професия.

/3/ В XII клас не по-късно от 30 учебни дни преди края на първия учебен срок по същия профил при условия, че задължителните профилиращи предмети са еднакви или по същата специалност от професия.
/4/ Според чл.107 от Наредбата за организация на дейностите в училищното образование, учениците може да се преместват в друго училище над утвърдения прием при смяна местоживеене с разрешение на началника на РУО. Не се изисква такова, когато приемащото училище е единствено в населеното място.
Чл.57. Преместване на ученици се извършва при спазване на следните условия и ред:

1. Подаване на писмено заявление от родителите или ученика, съгласно чл.12, ал.2 на ЗПУО до директора на приемащото училище;

2. Издаване на служебна бележка от директора на училището до три работни дни, с която потвърждава възможността за записването на ученика:

3. Служебната бележка се представя от родителя или ученика заедно със заявлението за преместване на директора на училището от което се премества ученика.
4. До три работни дни, директора на училището , в което се е обучавал ученикът предоставя на родителя или ученика удостоверение за преместване, копие на училищния учебен план, копие на личното образователно дело на ученика в гимназиален етап.

5. До три работни дни от получаване на документите, те се представят за записване в приемащото училище.

6. Директорът на приемащото училище до три работни дни, определя със заповед условия за приемане на ученика и информира родителя или ученика, които подписват декларация за информирано съгласие относно различия в учебния план в приемащото училище и необходимите приравнителни изпити, ако има такива

7. В срок от три дни, директорът на приемащото училище, информира писмено директора на училището, от което идва ученикът, за неговото записване.

8. Ученикът се счита за преместен в новото училище от датата посочена в заповедта на директора на приемащото училище.

Чл.58. Ученик, който е напуснал по неуважителни причини преди да е оформен успехът му за първия учебен срок (еднократно за целия курс на обучение), ако следващата година се запише в същия клас, не се счита за повтарящ.

Чл.59. Учениците не могат да се преместват:

/1/ в последния гимназиален клас при смяна на: непрофилирана гимназиална паралелка с профилирана; профил с друг профил; професия с профил;

/2/ в последните два гимназиални класа при смяна на: професия с друга професия, профил с професия, непрофилирана гимназиална паралелка с професия.
Чл.60. Ученик след навършване на 16-годишна възраст може по собствено желание да напусне професионалното училище.

РАЗДЕЛ V
ОТСЪСТВИЯ И ЗАКЪСНЕНИЯ
Чл.61./1/ Ученикът на дневна и задочна форма на обучение може да отсъства от училище по уважителни причини:
1. по медицински причини - извиняват се от класния ръководител след представяне на медицински документ от личния лекар и заверена от медицинското лице в училището в срок от 3 дни след явяване в училище. Медицинската бележка се представя лично от родителя 
( настойника ).

1.1.Отсъствията на ученици на дневна и задочна форма на обучение се извиняват от класния ръководител след представяне на медицински документ.
2. поради наложително участие в друга дейност.
3. до 3 дни в една учебна година с разрешение на директора.
4. до 7 дни в една учебна година с разрешение на директора въз основа на решение на ПС.

5. Броят на отсъствията по уважителни причини на учениците със СОП не се отразяват на формирането на срочна оценка.

6. Уведомителните писма от родител (настойник) за отсъствия по семейни причини се представят в срок до три дни преди отсъствията.

7. С разрешение на директора и по молба на родител, учениците имат право да ползват допълнително 2 почивни дни по уважителни семейни причини, през периода: края на м.май – началото на м.юни, във връзка с дейностите, произтичащи от поминъка в региона. 

8. Учениците на задочна форма на обучение могат да ползват общо 80 неприсъствени дни по служебни причини, 30 дни по семейни причини и до 30 неизвинени отсъствия.

/2/ Отсъствията на ученик от учебен час без уважителна причина е неизвинено отсъствие. 

1. Закъснение на ученика за учебен час до 20 минути се отчита като половин отсъствие, а закъснение на ученика за учебен час с повече от 20 минути- като едно отсъствие. 
1.1 Ако ученикът отсъства от училище един учебен ден и няма данни, че е налице уважителна причина, класният ръководител е длъжен да уведоми за това родителя с писмо, по имейл или в телефонен разговор и да обсъди с него възможностите за отстраняване на причините за отсъствието.
1.2 В случай че ученикът се обучава синхронно от разстояние в електронна среда, му се поставят отсъствия;
1.3 В случай че ученикът се обучава несинхронно от разстояние в електронна среда и учителят установи, че в процеса на взаимодействие и обратна връзка за резултатите от обучението и оценяването по учебния предмет ученикът не участва, му се поставя отсъствие за съответния учебен предмет от графика за деня.
2. Заявлението по т. 3 и т. 4 се подава преди отсъствието на ученика, а ако това е невъзможно, родителят уведомява класния ръководител в телефонен разговор или по имейл и подава заявлението до 3 учебни дни след връщането на ученика в училище. В случай, че заявлението по т. 3 и т. 4 не може да се подаде преди отсъствието на ученика, родителят уведомява за това класния ръководител в телефонен разговор или по имейл и подава заявлението до 3 учебни дни след връщането на ученика в училище. 
3. Ученикът може да отсъства от училище по уважителни причини, поради участие в мероприятия извън процеса на училищното образование, като: състезания, олимпиади, конкурси и изложби. След представяне на документ от организаторите на мероприятието и потвърждение от родител.

Директорът на училището въз основа на заявлението взема решение дали отсъствията на ученика са по уважителни причини. Представените медицински документи определя със заповед начина на уплътняване за ученика на времето, определено за учебните часове. Заповедта се съобщава на родителя на ученика.

4. За допуснати до 5, 10 и 15 неизвинени отсъствия класният ръководител задължително уведомява писмено родителите. За допуснати до 5 отсъствия по неуважителни причини, класният ръководител може да уведоми родителите по телефон или по електронна поща.
5. При направени над 120 извинени отсъствия през срока (над 240 през годината), ПС взема решение относно начина на приключване на срока (учебната година) на ученика.
6. Съгласно чл.173, ал.2, т.2 от ЗПУО, ученик се отписва от училище, когато не е посещавал училище по неуважителни причини, за период по-дълъг от два месеца. Задейства се

процедура по отписване на базата на изготвен протокол от Екипа за обхождане и задържане на учениците към ПГД.
ГЛАВА ПЕТА

ИЗПИТИ

РАЗДЕЛ  I

ОБЩИ ПОЛОЖЕНИЯ

Чл.62. (1) В ПГД учениците полагат следните изпити:

1.приравнителни;

2.за определяне на срочна или на годишна оценка по учебен предмет или модул;

3.за промяна на оценката.

(2) По вид изпитите са : писмени, устни и практически.

Чл.63. Предметите, по които се полагат изпити, времето за провеждането на изпитите,  както и видът и времетраенето на всеки изпит се  определя със съответните учебни планове,  ЗПУО, Наредба № 3/15.04.2003 г на МОН за системата на оценяване чрез текущи изпитвания и изпити, а за осми клас Наредба № 11 за оценяване на резултатите от обучението на учениците от 01.09.2016 г и този правилник.

Чл.64. (1)Отлагане на изпити и прекъсване на изпитни сесии се допуска в следните случаи::

1.При заболяване на ученика в навечерието или по време на самите изпити.

2.При тежки случаи в семейството на ученика в навечерието или по време на самите изпити.

3.При обществени бедствия и други особени случаи.

(2)За отлагане на изпити и прекъсване на изпитни сесии се подава своевременно молба до директора на училището. Към молбата се прилагат официални оправдателни документи, издадени от съответните компетентни органи. Молбата може да се подаде и по време на сесията,  на която лицето се явява на изпит.

(3)Ученици, които по здравословни причини, удостоверено с медицински документ, не са се явили на поправителен изпит,могат да се явят на допълнителна поправителна сесия, по ред, определен със заповед на директора на училището, но не по-късно от 10 октомври.

Чл.65. Ако допуснатите до изпит / независимо от причините /не се явят по някой предмет в определеното за това време, в квесторския протокол от изпита за този предмет се отбелязва “не се явил”.

Чл.66. В случай, че се нарушава установения ред на писмените и устни изпити / опит за измама /,виновните се лишават от правото да продължат започнатите изпити през съответната сесия /, а изпитът им се анулира.

Чл. 67.(1)След приключване на даден изпит комисията попълва първичните протоколи, оформя оценка, вписва я в протокола и подписан го предава на директора в определен срок.

(2) Оценките от протокола се нанасят в личния картон на ученика.

Чл.68. След завършване на всички изпити въз основа на протоколите от изпитните комисии се определя положението на всеки ученик.

Чл.69. (1) Подготовката и организацията на изпитите обхваща:

1.Своевременно разясняване на учениците изискванията на този правилник.

2.Съставяне на график за времето и мястото на провеждане на писмените, устните и практически изпити.

3.Определяне   състава на изпитните комисии и на дежурните учители за писмени изпити.

4.Осигуряване на необходимите помещения, работни места и др, подготвени в

зависимост от вида на изпита.

5.Подготвяне на конспекти и билети за писмени, практически и устни изпити.

6.Набавяне и подготвяне на необходимия брой изпитни протоколи и документи.

(2) Конспектите по изпитните предмети за изпита за завършен клас на обучение се дават на подлежащите на изпит най-късно 1 месец преди започването на сесията.

Чл.70. (1) При съставяне на разписанието на изпитите се спазват следните изисквания :

1.В един ден се полага изпит само по един учебен предмет

2.По  предметите,  които  се  провеждат  в две части
писмената част се провежда преди устната или преди практическата част.

(2)В часовете, определени за писмен изпит, не се включва времето, употребено за записване на задачи / темите / на дъската.

(3)Графикът на изпитите се утвърждава от директора на ПГ и се поставя на видно място най-късно 3 дни преди началото на изпитната сесия.
РАЗДЕЛ II

ВЪТРЕШНО ОЦЕНЯВАНЕ
Чл.71.  (1)  Приравнителните изпити се провеждат:

1.при преместване на ученик от VIII до ХII клас включително в паралелка на същото или в друго училище, ако училищният учебен план за съответната паралелка на приемащото училище и на училището, от което ученикът се премества, са разработени въз основа на различни рамкови или типови учебни планове. В тези случаи приравнителни изпити се полагат по учебните предмети от общообразователната, по задължителните модули от профилиращите учебни предмети и/или по учебните предмети от професионалната подготовка, които не са изучавани в паралелката, от която идва ученикът;

2.за лице, прекъснало обучението си, което желае да го продължи и да възстанови статута си на ученик, ако действащият рамков учебен план, въз основа на който е разработен съответния училищен учебен план, е различен от рамковия или типовия учебен план, въз  основа на който е разработен училищният учебен план, по който лицето е започнало обучението си в съответната степен;

3.за ученик, завършил определен период или клас от училищно обучение, етап от степен на образование или придобил основно образование или професионална квалификация в училище на чужда държава, в процеса на признаването на което при съпоставка с действащия към момента рамков учебен план, въз основа на който е разработен училищният учебен план, е констатирано различие в изучаваните от ученика учебни предмети/модули.

Разпоредбата се прилага и при завършен период, клас или етап на образование в системата на Европейските училища.

(2) Приравнителни изпити, в резултат на които се поставя годишна оценка, се провеждат в съответствие с учебната програма по определен учебен предмет за съответния клас.

Чл.72. Изпитите за промяна на оценка по учебен предмет или модул са:

1.поправителни изпити;

2.изпити за промяна на годишна оценка за клас

3.изпити за промяна на окончателна оценка при завършване на първи и на втори гимназиален етап на средно образование.

Чл.73. (1) Поправителните изпити се полагат от ученици, когато годишната им оценка е слаб (2) по някой от учебните предмети, изучавани в задължителните или избираемите учебни часове, а в спортните училища – и във факултативните учебни часове по учебен предмет от специализираната подготовка.

(2)Поправителните изпити се полагат върху учебното съдържание, включено в учебната програма по съответния учебен предмет или модул за съответния клас и за съответния вид подготовка.

(3)Поправителните изпити се организират в редовни и в допълнителни сесии.

(4)Редовните поправителни сесии са две и се провеждат до две седмици след приключване на учебните занятия и до две седмици преди началото на учебната година по ред, определен със заповед на директора на училището.

(5)Редовните поправителни сесии за учениците от ХII клас са две и се провеждат до две седмици след приключване на учебните занятия и до един месец преди началото на учебната година по ред, определен със заповед на директора на училището.

(6)Учениците, които по здравословни причини, удостоверени с медицински документ, не са се явили на поправителни изпити на редовните сесии, могат да се явят на допълнителна сесия по ред, определен със заповед на директора на училището,но не по-късно от 10 октомври.

(7)Учениците от ХII, които имат оценка слаб (2) по учебни предмети, изучавани в задължителните или избираемите учебни часове, могат да се явяват и на допълнителна януарска сесия по ред, определен със заповед на директора на училището.

Чл.74. (1) Изпитите за промяна на годишна оценка се провеждат след приключване на учебните занятия съответно за ХI клас или за ХII клас.

(2)Изпитът за промяна на годишната оценка по учебен предмет или модул се полага върху учебното съдържание, включено в учебната програма по съответния учебен предмет или модул за съответния клас.

(3)За полагането на изпит за промяна на годишната оценка ученикът подава заявление до директора на училището, с което се отказва от годишната си оценка,

формирана по Наредба № 3/15.04.2003 г на МОН за системата на оценяване чрез текущи изпитвания и изпити.

(4)Учениците имат право еднократно да се явят на изпит за промяна на годишна оценка по ал. 1.

(5)Изключение по ал. 4 се допуска за ученик от ХII клас, който има годишна оценка слаб (2) по един или по няколко учебни предмета или модула може да се явява на изпити за

промяна на оценката без ограничения на броя изпитни сесии.

(6)Всеки ученик има право да положи изпит за промяна на годишна оценка по не повече от три учебни предмета общо, изучавани в задължителните и/или в избираемите учебни часове.

Чл.75.(1) Изпитите за промяна на окончателна оценка при завършване на втори гимназиален етап се провеждат след приключване на учебните занятия съответно за ХII клас.

(2)Изпитът за промяна на окончателната оценка по учебен предмет или модул се полага върху учебното съдържание, включено в учебните програми по съответния учебен предмет или модул за съответните класове от етапа.

(3)За полагането на изпит за промяна на окончателната оценка ученикът подава заявление до директора на училището, с което се отказва от окончателната си оценка, формирана по реда на чл. 30 в Наредбата №3 на МОН за системата на оценяване.

(4)Учениците имат право еднократно да се явят на изпит за промяна на окончателната оценка.

(5)Всеки ученик има право да положи изпит за промяна на окончателната оценка по не повече от три учебни предмета общо, изучавани в задължителните и/или в избираемите учебни часове.

(6)За промяната на окончателната оценка по учебен предмет, който се изучава само в един клас от втори гимназиален етап, се допуска само изпит за промяна на годишната оценка.

(7)Получената оценка се вписва като окончателна по съответния общообразователен предмет в дипломата за завършено средно образование. Ако ученикът не се е явил на този изпит, се вписва оформената в документацията оценка.

Чл.76.(1) Изпити за определяне на срочна оценка по учебен предмет или модул се полагат от учениците, обучавани в дневна, във вечерна, както и в комбинирана форма при обучението при условията и по реда на дневна форма, при невъзможност да бъде оформена срочна оценка,(чиито отсъствия надхвърлят 25% от учебните часове по отделен предмет или модул, предвидени по училищния учебен план за съответната паралелка през учебния срок, което не позволява да бъде формирана срочна оценка) поради невъзможност да бъде осъществен минималният брой текущи изпитвания по Наредба № 3/15.04.2003 г на МОН за системата на оценяване чрез текущи изпитвания и изпити, Наредба №11 от 01.09.2016 г. за оценяване на резултатите от обучението на учениците.

(2) Ученикът полага изпит за определяне на срочна оценка поради отсъствия повече от 25% от часовете по учебен предмет.

(3) Когато ученикът не се яви на определената дата за полагане на изпита за определяне на срочна оценка, се определя втора дата за полагането му, която не може да бъде по- късно от две седмици след приключване на учебния срок. Срочна оценка по предмет не се поставя, а ученикът полага изпит за определяне на годишна оценка по съответния учебен предмет.

(4) С решение на ПС, срокът за определяне на срочна оценка се удължава до един месец за ученик, който няма минимален брой текущи изпитвания и е допуснал отсъствия поради продължителни здравословни проблеми, удостоверени с медицински документ, в повече от  25% от часовете по учебен предмет по съответната подготовка.

Чл.77.(1) Изпити за определяне на годишна оценка по учебен предмет или модул се полагат от:

1.учениците, обучавани в задочна и в самостоятелна форма на обучение;

2.учениците, обучавани в индивидуална и дистанционна форма на обучение, които след началото на втория учебен срок се преместват от форма на обучение, при която не се прилага текущо оценяване, или започват обучението си в системата на предучилищното и училищното образование;

(2) Изпитът за определяне на годишна оценка се полага върху учебното съдържание, включено в учебната програма по съответния учебен предмет или модул за съответния клас и за съответния вид подготовка.

Чл.78. (1) Получената оценка на изпит по чл.74-77 не може да се променя.

(2) Когато получената оценка на изпит по чл.77 е слаб (2), ученикът се явява на поправителен изпит по реда на чл.73.

Чл. 79. (1) Изпитите в процеса на обучение се провеждат от:

1.училищна комисия по организирането на изпита;

2.училищна комисия по оценяването.

(2)В състава на комисията по ал. 1, т. 1 не може да се определят лица, които заемат учителска длъжност по учебния предмет, по който се провежда изпитът.

(3)В състава на комисията по ал. 1, т. 2 се определят лица, които заемат учителска длъжност по учебния предмет, по който се провежда изпитът, в същото или в друго училище.В случай, че училището не може да осигури такива лица, в състава на комисията може да се определят преподаватели от висши училища, които имат завършено висше образование по специалност от професионално направление съгласно Класификатора на областите на висше образование и професионалните направления, приет с Постановление № 125 на Министерския съвет от 2002 г. (ДВ, бр. 64 от 2002 г.), съответстващо на учебния предмет, по който се провежда изпитът.

(4)Комисиите по ал. 2, т. 2 се състоят най-малко от двама членове, единият от които е председател.

(5)За провеждане на изпитите за промяна на оценката директорът на училището издава заповед за определяне на комисиите по ал. 2.

(6)В заповедта по ал. 5 за всеки изпит се определят датата на провеждане, началният час, съставът на всяка комисия, срокът за изготвяне на изпитните материали, времето и мястото за проверка на изпитните работи, срокът и мястото за оповестяване на резултатите от изпита.

(7)Съобщение за датата, мястото и началния час на изпита, както и за срока и мястото за оповестяване на резултатите се публикува на интернет страницата на училището и се поставя на общодостъпно място в училището най-късно три дни преди датата за провеждане на изпита.

(8)Темите за писмения изпит и билетите за устния се разработват от учителите, членове на комисията за провеждане на изпита и се утвърждават от Директора на училището. В деня на изпита темата се изтегля от ученик в присъствието на Директора и членовете на изпитната комисия. Всички разработени теми се съхраняват една учебна година. Всички писмени работи се проверяват в срок до три  работни дни от провеждането на изпита, на едно и също работно място, определено в заповедта на Директора на училището. При попълване на протоколите за изпитите, след вписване на трите имена на последния ученик, празните редове се унищожават със знака “Z”.

(9)Всички протоколи от изпитната сесия се съхраняват в класьор. След приключването на изпитната сесия протоколите се прошнуроват. Със заповед на Директора се определя мястото за съхранение на класьора с протоколите до завършване на випуска. След този срок папката се съхранява в архива на училището със срок постоянен.

1.При проверка на писмената работа членовете на комисията работят независимо един от друг и отбелязват резултатите в индивидуални оценъчни протоколи с цвета на химикала /червен- за председателя или зелен- за члена на комисията/ с който е проверяван писмения ученически текст. Окончателният протокол – 3-80 се оформя от председателя на двучленната комисия със син химикал.

2.За учебни предмети, по които се прилага и устен или практически изпит, всеки член на комисията оценява представянето на ученика на устния или практическия изпит, като вписва резултата в индивидуален протокол. Общият протокол се оформя от председателя на комисията.

(10)Окончателната оценка от изпит се формира, както следва:

1.За учебни предмети, по които се полага само писмен изпит или само практически изпит – средноаритметична оценка от оценките на всеки от членовете на комисията, изчислена с точност до единица.

2.За учебни предмети, по които се полага и устен или практически изпит – средноаритметична оценка от оценките на писмения и устния или практически изпит с точност до единица.

3.Окончателната
оценка
за
изпита
по
чужд
език
се
формира като средноаритметична от оценките на писмения и устния изпит с точност до единица.

4.След окончателното приключване на изпита, председателят на комисията е длъжен да представи на Директора на училището протоколите и рецензиите на двамата проверители, както и всички писмени работи, рецензирани и оценени.

5.Ако средноаритметичната оценка на двамата проверители от писмения изпит е до 2.99, тя не се закръгля с точност до единица в полза на ученика и изпитът се счита за неуспешно положен.

Чл.80. (1) Според формата си изпитите в процеса на училищното обучение са:

1.писмени;

2.практически;

3.комбинация от писмена и устна част;

4.комбинация от писмена и практическа част.

(2)Изпитите в процеса на училищното обучение са писмени.

(3)Изпитите в процеса на училищното обучение са практически по учебните

предмети:

1.
физическо възпитание и спорт;

2.
учебна, лабораторна и производствена практика;

3.
конструктивно знание и чертане и други учебни предмети от професионалната подготовка, по които текущите изпитвания са практически;

(4)Изпитите в процеса на училищното обучение са комбинация от писмена и устна част по чужди езици.

(5)Изпитите в процеса на обучение са комбинация от писмена и практическа част по учебните предмети информатика и информационни технологии.

(6)Продължителността на изпитите в процеса на училищното обучение е за класовете от двата гимназиални етапа на средната степен на образование:

а) три астрономически часа – в случаите, когато изпитът е писмен;

б) до 30 минути – за устната част в случаите, когато изпитът е комбинация от

писмена и устна част;

в) до пет астрономически часа – в случаите, когато изпитът е практически;

г) до 150 минути – за писмената или за практическата част в случаите, когато

изпитът включва писмена или практическа част.

Чл.81. (1) Отстранява се от съответния изпит в процеса на училищното обучение и напуска залата ученик, който:

1.преписва от хартиен носител;

2.преписва от данни, съдържащи се в технически устройства (мобилни телефони, калкулатори, таблети и др.);

3.преписва от работата на друг ученик;

4.използва мобилен телефон или друго техническо средства за комуникация;

5.изнася извън залата изпитни материали или информация за съдържанието им;

(2)За отстраняването на ученика се съставя протокол, подписан от членовете на комисията по чл. 92, ал. 1, т. 2, като в протокола задължително се посочват нарушителят, нарушението и кога е извършено.

(3)Изпитната работа на ученик, отстранен от изпит в процеса на училищното обучение при условията и по реда на ал. 1, не се оценява.

(4)В случаите по ал. 1 ученикът може да се яви отново на съответния изпит на следващата изпитна сесия.

Чл.82.(1) При допусната грешка в документ, който е прошнурован и прономерован, сгрешеният текст се зачертава с една линия, след което се нанася поправката с червен цвят. Поправката се заверява от директора и се подпечатва с печата на училището.

(2) При грешка в документ, който не е прономерован и прошнурован, същият се унищожава и се изготвя нов.

ПРИРАВНИТЕЛНИ ИЗПИТИ

Чл.83.(1) Приравнителни са изпитите, които се провеждат при различие в учебните планове .

(2) Приравнителните изпити по ал.1 се полагат по учебни предмети, които не са изучавани, и по онези учебни предмети със същото или сродно наименование, по които разликата  в учебното съдържание или хорариума е над 30 %. Учебните предмети, по които се полагат приравнителни изпити се определят от директора, редът и времето за полагане на приравнителни изпити се определят със заповед на директора. 

(3)Приравнителните изпити се провеждат за :

1.Лица, които са прекъснали обучението си в даден вид и степен училище при действието на един учебен план и желаят да завършат вид и степен училище, по същата и сродна специалност или професия, при действието на друг учебен план.

2.Ученици, които се преместват по реда на чл. 51, ал.1 и 3 от ППЗНП.

(4)За допускане до приравнителни изпити, лицето /ученикът/ трябва да подаде молба до директора на училището, придружена с документи от които се определя положението му като ученик.

(5)Процедура:

1.Писмените изпити са с продължителност 3 часа, а практическите - 5 часа.

2.За провеждане на писмен изпит, комисията съставя изпитните билети, които се заверяват от директора и се подпечатват с печата на училището. Изпитните билети се съставят въз основа на предоставен на лицето / ученика/ конспект за подготовка по съответния учебен предмет.

3.За провеждането на практически изпит, комисията съставя практически задания, които се заверяват от директора и се подпечатват с печата на училището. Практическите задания се съставят въз основа на предоставен на лицето /ученика/ конспект за подготовка.

4.Лицето / ученикът/ започва полагането на изпита като изтегля изпитен билет

/ практическо задание/.

5.Резултатите от изпита по всеки учебен предмет се отразяват в протокол, който се подписва от членовете на комисията. Оценката се отразява в личните картони на лицето.

(6)Учениците по ал.3 т.2 полагат приравнителни изпити по всеки учебен предмет еднократно. При получена слаба оценка по учебен предмет, ученикът губи право на преместване.

ИЗПИТИ ЗА ПРОМЯНА НА ОЦЕНКАТА ПО УЧЕБЕН ПРЕДМЕТ
Чл.84. (1) Изпитите за промяна на оценка по учебен предмет са :

1.Поправителни изпити;

2.Изпити за промяна на годишна оценка - само за гимназиалния етап;

3.Изпити за промяна на окончателна оценка.

(2)Учениците имат право еднократно да се явят на общо не повече от три изпита за промяна на годишната оценка и за промяна на окончателна оценка за прогимназиалния етап, както и за гимназиалния етап.

(3)За промяна на оценка по учебен предмет, който се изучава само в един клас от гимназиалния етап, се допуска само полагане на изпита по ал.1, т.2.

(4)Изпитите по ал.1 се полагат при условия и по ред, определени със заповед на директора на училището съгласно чл. 29, 29”ж” от Наредба 3/15.04.2003 г.   
ИЗПИТИ С УЧЕНИЦИ В САМОСТОЯТЕЛНА И В ЗАДОЧНА ФОРМА НА ОБУЧЕНИЕ

 Чл.85.(1) Изпити с ученици в самостоятелна или в задочна форма на обучение се провеждат за оформяне на годишна оценка по учебните предмети от ЗП, СПП, РПП, РП в съответствие с учебните планове за професията/специалността.

(2)Молби за преминаване в самостоятелна форма на обучение се подават до директора преди началото или до 20 декември на съответната учебна година. Молби за преминаване в задочна форма на обучение се подават преди началото на учебната година.

(3)За допускане на изпити за всяка сесия учениците подават молба до директора на

преди сесията.

Чл.86. Знанията и уменията на учениците в самостоятелна и в задочна форма на обучение се оценяват чрез изпити. При провеждането им и оформянето на резултатите се спазва следното:

1.Учениците в самостоятелна и в задочна форма на обучение полагат изпити по учебните предмети за съответния клас и учебна година по учебен план за дневна форма на обучение. Ученикът, който е положил успешно изпитите по учебните предмети за класа преди приключване на учебната година, може да положи изпит по всички или част от учебните предмети за следващия клас.

2.Учениците от дневна форма на обучение, които по различни причини са преминали в самостоятелна форма на обучение, полагат изпити по учебните предмети за съответния клас и учебна година по учебен план, по който са се обучавали до смяната на формата на обучението.

Чл.87.(1)  Изпитът  по  всеки  учебен  предмет  се провежда от
 комисия, назначена със заповед на директора.

КОМИСИЯТА:

1.Изготвя конспект по учебния предмет и го представя на учениците, най-късно един месец до изпитната сесия. Към конспекта се прилагат критерии за оценка.

2.Конспектът се утвърждава от директора на училището.

3.По учебна практика конспектът съдържа темите и задачите на практическите занятия за съответния клас.

(2)Изпитът по всеки учебен предмет с ученици в самостоятелна форма на обучение се провежда от комисия от правоспособни учители по съответния предмет.

КОМИСИЯТА:

1.Изготвя изпитни билети /практически задания/ въз основа на въпросника, който се утвърждава от директора.

2.Оценява писмените /практическите/ работи и отразява оценките в протокол и личните картони на учениците.

(3)Изпитите на учениците на самостоятелна форма на обучение се организират в две сесии – януарска-февруарска, като през юни и август-септември се организира поправителни сесии.
ДЪРЖАВНИ ЗРЕЛОСТНИ ИЗПИТИ И ЗАДЪЛЖИТЕЛНИ ДЪРЖАВНИ ИЗПИТИ ЗА ПРИДОБИВАНЕ НА ПРОФЕСИОНАЛНА КВАЛИФИКАЦИЯ ПРИ ЗАВЪРШВАНЕ НА ПРОФЕСИОНАЛНО ОБРАЗОВАНИЕ

Чл.88.(1)Учениците, завършили ХІІ клас полагат държавен зрелостен изпит и ЗДИППК, които се организират съгласно ДОС за оценяване резултатите от обучението на учениците. 
(2).На учениците, положили успешно държавния  зрелостен изпит по български език и литература и задължителен държавен изпит за придобиване на степен професионална квалификация-част от теория и част от практика на професията, се издава диплома за завършено средно образование /номенклатурен номер 3-44/ съгласно ДОИ за степента на образование по чл.16, т.10 от отменения ЗНП.

(3). По свое желание всеки ученик може да положи и трети държавен зрелостен изпит по избран от него учебен предмет, съгласно учебния план, по който се е обучавал. Наредба № 1/ 19.02.2020г.
(4).Дипломата се издава от училището, в което ученикът е завършил ХІІ клас.

1.В случаите, когато ученикът не е положил успешно държавните зрелостни изпити, се издава удостоверение за завършен втори гимназиален етап на средно образование с номенклатурен номер 3-32.

(5).Завършено професионално образование се удостоверява с диплома за завършено средно образование и със свидетелство за професионална квалификация.

(6).Документите се издават независимо един от друг, съгласно ДОС за информацията и документите:

(7).Получената оценка на държавен зрелостен изпит по български език и литература и ЗДИППК за придобиване на средно образование е окончателна. Когато получената оценка е слаб (2), ученикът може да се яви отново на съответния изпит без ограничения за възраст и брой изпитни сесии.

(8).Документацията, свързана с организиране и провеждане на ДЗИ, се съхранява в едногодишен срок, а окончателните протоколи с изпитните резултати, се съхраняват със срок постоянен.

(9).Дубликат  на диплома за завършено средно образование, свидетелство за професионална квалификация и свидетелство за правоспособност се издава от директора на училището, издало оригиналния документ.

1.Дубликатът се издава по заявление на заинтересованото лице в случай,че оригиналният документ е изгубен, унищожен или е станал негоден за ползване;

2.Дубликатът се издава при наличие на училищна документация, от която е видно, че оригиналният документ е издаден. В случай,че липсва училищна документация за издаване на дубликат, заинтересованото лице могат да установят правата си по реда на Гражданския процесуален кодекс.

3.Дубликати на удостоверения, свидетелства, дипломи и техните приложения, се издават на бланка-оригинал.
4.За издаване на дубликат се заплаща такса, определена със заповед на министъра на образованието и науката.
ГЛАВА ШЕСТА

УПРАВЛЕНИЕ, РЕСУРСНО ОСИГУРЯВАНЕ И ОРГАНИ НА УПРАВЛЕНИЕ
РАЗДЕЛ I
ДИРЕКТОР

Чл.89. (1) Орган за управление и контрол на гимназията е директорът.

(2) Директорът по ал. 1 управлява и представлява съответната институция.

Чл.90. (1) Директорът на общинско училище организира и контролира  цялостната дейност на институцията в съответствие с правомощията, определени с държавния образователен стандарт за статута и професионалното развитие на учителите, директорите и другите педагогически специалисти.

Чл.91. (1) В изпълнение на своите правомощия директорът издава заповеди.

Чл.92.(1) При управлението и контрола на учебната, учебно-производствената, учебно-творческата, спортната и административно-стопанската дейност директорът:

(2). Може да се подпомага от един или няколко заместник-директори.
(3).Утвърждава Списък-образец на институцията след съгласуване с началника на РУО за институциите, прилагащи системата на делегиран бюджет;

(4).Представлява училището пред органи, организации и лица, сключва договори с юридически и физически лица по предмета на дейност в съответствие с предоставените му правомощия;

(5).Осигурява безопасни и здравословни условия за възпитание, обучение и труд;

(6).Съставя бюджет и отговаря за законосъобразното, целесъобразното и икономичното разпореждане с бюджетните средства, за което представя тримесечни отчети пред общото събрание на работниците и служителите и обществения съвет;

(7).Сключва и прекратява трудови договори с учителите, служителите и работниците в училището по реда на КТ;

(8).Обявява свободните места в бюрото по труда и в РУО в тридневен срок от овакантяването им;

(9).Поощрява и налага санкции на ученици, учители и служители в съответствие с КТ, ЗПУО; След предложение на ПС и при наличие на средства от бюджета, директорът взема решение за награждаване /с парични, предметни средства и грамоти/ на ученици и учители, които с действията и работата си допринасят за издигане имиджа на училището.

(10).Определя училищния план-прием и предлага за съгласуване и утвърждаване държавния и допълнителния план-прием в съответствие с наредба на Общинския съвет;

(11).Подписва и подпечатва документи за преместване на ученици, за завършен клас и степен на образование, за професионална квалификация; съхранява училищния печат с държавния герб;

(12).Контролира и отговаря за правилното водене и съхраняване на задължителната учебна и друга училищна документация;

(13).Отговаря за опазване и обогатяване на МТБ;

(14).Изготвя длъжностното разписание на персонала и утвърждава поименно разписание на длъжностите и работните заплати;

(15).Председател е на ПС и осигурява изпълнението на решенията му.

(16).Организира и ръководи процеса на самооценяване на училището чрез изготвяне на вътрешна оценка на качеството на предоставяното образование, с оглед внасянето на подобрения в работата на институцията;

(17).Организира и контролира дейности, свързани със задържането на подлежащите на задължително обучение деца.

(18). Организира атестирането на педагогическите специалисти.

Чл.93. Длъжността “ директор “ се заема въз основа на конкурс при условията  и по ред, определени в кодекса на труда и Закона за предучилищно и училищно образование.
Чл.94. (1) При отсъствие на директора за срок, по-малък от 60 календарни дни, той се замества от определен със заповед за всеки конкретен случай заместник-директор, а при невъзможност – от определен със заповед педагогически специалист от институцията. Заповедта се издава от директора, а при невъзможност – от съответния орган по чл. 217, ал. 1 – 4 от ЗПУО.

(2) При отсъствие на директора за срок, по-дълъг от срока по ал. 1, съответният орган по чл. 217, ал. 1 – 4 от ЗПУО сключва трудов договор с друго лице за временно изпълняване на длъжността "директор".
РАЗДЕЛ II
ПЕДАГОГИЧЕСКИ СЪВЕТ
Чл.95.(1) Специализиран орган за разглеждане и решаване на основни педагогически въпроси в училището е педагогическият съвет.

(2).Педагогическият съвет включва в състава си всички педагогически специалисти.

(3).Директорът на училището е председател на педагогическия съвет.

(4).В заседанията на педагогическия съвет с право на съвещателен глас може да участват представители на обществения съвет, медицинското лице, което обслужва училището, ученици, както и други лица.

(5).Директорът на училището, в качеството си на председател на педагогическия съвет, кани писмено представителите на обществения съвет на заседанията на педагогическия съвет, като им предоставя възможно най-пълна информация по въпросите, които предстои да бъдат обсъждани.

Чл.96. (1) Педагогическият съвет в училището:

1.приема стратегия за развитие на училището за следващите 4 години с приложени към нея план за действие и финансиране;

2.приема правилник за дейността на училището;

3.приема училищните учебни планове;

4.приема формите на обучение;

5.приема годишния план за дейността на училището;

6.приема мерки за повишаване качеството на образованието;

7.приема програма за превенция на ранното напускане на училище;

8.приема програма за предоставяне на равни възможности и за приобщаване на децата и учениците от уязвими групи;

9.предлага на директора разкриване на занимания по интереси;

10.прави предложения на директора за награждаване на ученици и за налагане на съответните санкции в предвидените в този закон случаи;

11.определя училищни символи и ритуали и други отличителни знаци;

12.определя ученически униформи;

13.участва със свои представители в създаването и приемането на етичен кодекс на училищната общност;

14.запознава се с бюджета на училището и центъра за подкрепа за личностно развитие, както и с отчетите за неговото изпълнение;

15.периодично, най-малко три пъти през една учебна година, проследява и обсъжда нивото на усвояване на компетентности от учениците и предлага съвместни мерки между учителите с цел подобряване на образователните резултати;

16.упражнява други правомощия, определени с нормативен акт.

(2)Документите по ал. 1, т. 1 – 5 и т. 7 – 9 се публикуват на интернет страницата на

училището.

Чл.97.(1) Педагогическият съвет се свиква най-малко веднъж на два месеца от директора. Извънредно заседание се свиква по искане най-малко на 1/3 от числения му състав.

 (2).Решенията му се приемат с обикновено мнозинство при присъствието на не по-малко от 2/3 от числения му състав.

(3).За всяко заседание на педагогическия съвет се води протокол в специална книга , която се съхранява 5 години.

РАЗДЕЛ III
УЧЕНИЧЕСКИ ОРГАНИ ЗА УПРАВЛЕНИЕ И САМОУПРАВЛЕНИЕ
Чл.98.(1).Съставът на ученическия съвет на класа се определя от учениците чрез явно гласуване.

(2).Ученическият съвет на класа участва в планиране тематиката на час на класа; отговаря за спазване правата на учениците; участва активно в решаване проблемите на класа; излъчва представител за участие в ученическия съвет на училището.

Чл.99.(1).Съставът и ръководството на ученическия съвет на училището се определя от самите ученици.

(2).Ученическият съвет на училището участва в :

1.Планиране на училищната възпитателна дейност;

2.Определяне на санкциите и наградите на учениците;
3.Организиране на извънкласните и извънучилищните форми;

4.Организиране и провеждане на училищните мероприятия.

(3).Ученическият съвет на училището има право да:

1.Събира средства от учениците за културни прояви и други дейности по негова инициатива, свързани с провеждани училищни мероприятия;

2.Предлага на училищното ръководство и педагогическия съвет мерки за подобряване на учебно-възпитателната работа;

3.Участва чрез своя председател при необходимост в заседанията на педагогическия съвет.

Чл.100.(1).Дежурните ученици отговарят за дисциплината и работата на учениците от съответната паралелка в учебно време.
(2).Контролират реда и хигиената в класната стая.

(3).Отговарят за опазване на училищното имущество.

(4).Под ръководството на дежурните учители отговарят за техническата организация на учебния процес като:

1.Подпомагат учителите в подреждането на класните стаи и кабинетите и подготовката им за учебен процес и провеждането на учебния час;

2.Следят за започването и свършването на учебния час и спазването на графика за времетраене на учебните часове;

3.При започването на учебния час докладват на учителя за отсъстващите от часа
ГЛАВА СЕДМА

УЧИЛИЩНА ДОКУМЕНТАЦИЯ
Чл.101.(1) Задължителната документация в ПГД „Иван Вазов“ и срокът за нейното съхранение са в съответствие с НАРЕДБА № 8 от 11.08.2016 г. за информацията и документите за системата на предучилищното и училищното образование.

1.Книга за подлежащите на задължително обучение деца до 16 годишна възраст– 50 години.

2.Списък Образец № 1 - 5 години.
3.Електронен дневник за всяка паралелка - 5 години, където учителите попълват отсъстващите ученици, темата на урока, текущите оценки на изпитаните ученици и оформят срочните и годишните им оценки. Темата на урока по чужд език се вписва на съответния език.

4.Лични картони на учениците на електронен и хартиен носител от VIII до ХІІ клас- дневна, самостоятелна и задочна форма на обучение – 50 години.

5.Протоколи от изпитите - 50 години.

6.Регистрационна книга за издадените документи за завършена степен на образование и придобита професия /квалификация / и за дубликати –50 години.

7.Входящ и изходящ дневник - 10 години
8.Книга за регистриране заповедите на директора и приложените заповеди

към нея - 20 години.

9.Книга за контролната дейност на директора и ПД – 5 години.
10.Книга  с  протоколите от  заседанията  на Педагогическия съвет - 20 години.
11.Инвентарна книга за отчетни и счетоводни форми - срок съгласно Закона

за счетоводството.
12.Книга за санитарното състояние – 5 години.

13.Книга за регистриране на дарения - 20 години.

(2)Документите по ал.1 , т.1,2,3,4,5,6,7,8,9 и 13 се водят по образци ,утвърдени от министъра на образованието и науката.

Чл.102.Задължителната
училищна
документация
се
номерира, прошнурова, прономерова и подпечатва с печата на училището.

Чл.103.(1) Удостоверението за завършен клас, удостоверението за преместване, дипломата за средно образование, свидетелството за професионална квалификация, удостоверението за професионално обучение и техните дубликати се издават по образци, утвърдени от министъра на образованието и науката, и се заверяват от директора на училището.

(2) За издаване на дубликати на документи по ал. 1, се ползват утвърдените от МОН образци на съответните документи, като се изписва „ДУБЛИКАТ” и се удостоверява с подписа на директора и с печата на училището.
ГЛАВА ОСМА

УЧИЛИЩНО ИМУЩЕСТВО, УЧЕБНИЦИ, БИБЛИОТЕКА
Чл.104.(1).В края на всяка календарна година се извършва пълна годишна инвентаризация и брак на дълготрайните материални и нематериални активи на училището.

(2).Инвентаризацията се извършва от комисия по ред, определен от училищния директор.

(3).За съхраняването на училищното имущество отговорност носи материално-отговорното лице, което изготвя годишен счетоводен отчет за фактическото състояние на активите и води необходимата инвентарна документация.

(4).Педагогическият и непедагогическият персонал и учениците са длъжни да опазват училищното имущество и сгради.

(5).Ученик, повредил училищното имущество възстановява нанесената щета в 10- дневен срок.
Чл.105.(1).В училището се използват учебници, съгласно утвърден от министъра на образованието и науката списък на одобрените учебници, и учебни помагала, които подпомагат усвояването на знанията и придобиването на умения и професионални компетенции в училищното обучение.

(2).Учениците сами закупуват учебниците и учебните помагала.
Чл.106. (1).Всички ученици , учители и служители в училището имат право да ползват библиотечния фонд, след като бъдат записани като редовни читатели.

(2).При промяна на адресната регистрация читателят е длъжен да уведоми за това училищния библиотекар.

(3).При преместване в друго училище или напускане на учебното заведение читателят е длъжен да се издължи на библиотеката.

(4).При трайна загуба или повреда на библиотечен документ читателят е длъжен да го замени с идентичен екземпляр или да заплати обезщетение в размер не по малък от 3 пъти стойността по пазарни цени.

ГЛАВА ДЕВЕТА

ФИНАНСИРАНЕ
Чл.107. (1) Дейностите в системата на предучилищното и училищното образование се финансират със средства от държавния бюджет, бюджетите на общините, европейски фондове и програми и други източници.

(2) Със средства от държавния бюджет се финансират изцяло или частично дейностите, които са обект на държавна политика.

Чл.108. (1) Средствата за издръжка се осигуряват и предоставят на училището в рамките на утвърдения бюджет.

(2) Получените по реда на ал.1 средства не могат да се използват за други цели.

Чл. 109. (1) Държавните и общинските училища прилагат система на делегиран

бюджет, която дава право на директора на училището:

1.на второстепенен разпоредител с бюджет, по решение на общинския

съвет;

2.да извършва компенсирани промени по плана на приходите и

разходите, в т.ч. между дейности, като уведомява за това първостепенния разпоредител с бюджет;

3.да се разпорежда със средствата на училището;

4.да определя числеността на персонала, индивидуалните възнаграждения, преподавателската натовареност и броя на групите и паралелките, както и броя на учениците в тях съобразно утвърдения бюджет на училището и нормите, определени в подзаконовите нормативни актове, като осигурява прилагането на учебния план.

(2)Първостепенните разпоредители с бюджет делегират права на директорите на училища да реализират собствени приходи, като им предоставят за управление ползваната от тях държавна или общинска собственост в случаите, в които те не разполагат с тези права по силата на нормативен акт. По изключение може да не се делегира правото за реализиране на приходи от ползваната от училищата държавна или общинска собственост, когато тя представлява относително териториално обособена единица, която има самостоятелно отчитане на разходите и не представлява част от присъщата на училището дейност.

(3)Училищата, прилагащи система на делегиран бюджет, публикуват на интернет страницата си утвърдения си бюджет и отчета за изпълнението му.

Чл.110. Директорът представя на обществения съвет и пред общото събрание на работниците и служителите тримесечни отчети за изпълнението на бюджета на училището, в срок до края на месеца, следващ съответното тримесечие.
ГЛАВА ДЕСЕТА

ОБЩЕСТВЕН СЪВЕТ
Чл.111. (1) С цел създаване на условия за активни и демократично функциониращи общности към всяко училище се създава обществен съвет.

(2) Общественият съвет е орган за подпомагане на развитието на училището и за граждански контрол на управлението им.

Чл.112. (1) Общественият съвет се състои от нечетен брой членове и включва един представител на финансиращия орган и най-малко трима представители на родителите на ученици от съответната институция. В състава на обществения съвет на училище, което извършва обучение за придобиване на професионална квалификация, се включва и представител на работодателите.

(2)Представителите на родителите се излъчват от събрание на родителите, свикано от директора на училището. На събранието се определя броят на представителите на родителите и се избират и резервни членове на обществения съвет.

(3)Представителите на работодателите се определят от областния управител по предложение на представителните организации на работодателите.

(4)Председателят на обществения съвет се избира от членовете му.

(5)Членовете на обществения съвет се определят за срок не по-дълъг от три години.

Чл.113. (1) Общественият съвет се свиква на заседание най-малко 4 пъти годишно, като задължително провежда заседание в началото на учебната година.

(2)С право на съвещателен глас в работата на обществения съвет на училищата участват поне трима представители на ученическото самоуправление.

(3)С право на съвещателен глас в работата на обществения съвет на училищата участва и представител на настоятелството.

(4)В заседанията на обществения съвет могат да бъдат канени и служители на институцията, на регионалното управление на образованието, експерти, на работодателите, на синдикатите, на юридическите лица с нестопанска цел и други заинтересовани лица.

Чл.114. (1) Директорът на училището има право да присъства на заседанията на обществения съвет и да изразява становище по разглежданите въпроси.

(2)Директорът е длъжен при поискване от обществения съвет да предоставя всички сведения и документи, необходими за дейността му.

(3)При необходимост директорът може да отправи искане до председателя на обществения съвет за свикването му.

Чл.115. (1) Общественият съвет в училището:

1.одобрява стратегията за развитие на училището и приема ежегодния отчет на директора за изпълнението й;

2.участва в работата на педагогическия съвет при обсъждането на програмите по чл. 263, ал. 1, т. 8 и 9 от ЗПУО и при обсъждане на избора на ученически униформи;

3.предлага политики и мерки за подобряване качеството на образователния процес въз основа на резултатите от самооценката на институцията, външното оценяване – за училищата и инспектирането на училището;

4.дава становище за разпределението на бюджета по дейности и размера на капиталовите разходи, както и за отчета за изпълнението му – за институциите на делегиран бюджет;

5.съгласува предложението на директора за разпределение на средствата от установеното към края на предходната година превишение на постъпленията над плащанията по бюджета на училището или детската градина;

6.съгласува училищния учебен план;

7.участва с представители в комисиите за атестиране на директорите при условията и по реда на държавния образователен стандарт за статута и професионалното развитие на учителите, директорите и другите педагогически специалисти;

8.съгласува  избора  от   учителите  в  училището на учебниците и учебните комплекти;

9.сигнализира компетентните органи, когато при осъществяване на дейността си констатира нарушения на нормативните актове;

10.дава становище по училищния план-прием

11.участва
в
създаването
и
приемането
на
етичен
кодекс
на училищната общност

(2)При неодобрение от обществения съвет на актовете по ал. 1, т. 1 и 6 те се връщат с мотиви за повторно разглеждане от педагогическия съвет. При повторното им разглеждане педагогическият съвет се произнася по мотивите и взема окончателно решение.

Чл.116.Условията и редът за създаването, устройството и дейността на обществения съвет се уреждат с правилник, издаден от министъра на образованието и науката.
ГЛАВА ЕДИНАДЕСЕТА

ПОДКРЕПА ЗА ЛИЧНОСТНОТО РАЗВИТИЕ НА УЧЕНИЦИТЕ
Чл.117. (1) Институциите в системата на предучилищното и училищното образование осигуряват подкрепа за личностно развитие на децата и учениците съвместно с държавните и местните органи и структури и доставчиците на социални услуги.

(2)Институциите в системата на предучилищното и училищното образование самостоятелно разработват и прилагат цялостни политики за:

1.подкрепа за личностно развитие на детето и ученика;

2.изграждане на позитивен организационен климат;

3.утвърждаване на позитивна дисциплина;

4.развитие на училищната общност.

(3)Изграждането на позитивен организационен климат изисква създаване на условия за сътрудничество, ефективна комуникация и отношения на загриженост между всички участници в процеса на образование.

(4)При работата с децата и с учениците институциите в системата на предучилищното и училищното образование основават дейността си на принципа на позитивната дисциплина, който се свързва с мерки и подходи, гарантиращи изслушване на детето и ученика, осъзнаване на причините за проблемното му поведение и предоставяне на възможност за усвояване на добри поведенчески модели спрямо себе си и останалите.

(5)При работата с учениците институциите в системата на предучилищното и училищното образование основават дейността си на принципа на превенцията на обучителните трудности и ранното оценяване на риска от тях. Тези мерки се прилагат към всички ученици в обща класна стая по ред, определен в държавния образователен стандарт за приобщаващото образование.

Чл.118. (1) ПГД има етичен кодекс, който се приема от представителите на педагогическия съвет и обществения съвет.

(2)
Етичният кодекс е изготвен по достъпен и разбираем за учениците начин и е поставен на видно място в училищната сграда.

(3)
Етичният кодекс е публикуван на интернет страницата на училището.

Чл.119. (1) На учениците се предоставя подкрепа за личностно развитие, която осигурява подходяща физическа, психологическа и социална среда за развиване на способностите и уменията им.

(2)Подкрепата за личностно развитие се прилага в съответствие с индивидуалните образователни потребности на всяко дете и на всеки ученик.

(3)Екипът за подкрепа за личностно развитие се създава със заповед на директора за определено дете или ученик по чл. 187, ал. 2 от ЗПУО.

(4)В състава на екипа за подкрепа за личностно развитие задължително се включва психолог или педагогически съветник, както и логопед. В екипа може да се включват и други специалисти, както и представители на органите за закрила на детето и на органите за борба с противообществените прояви на малолетните и непълнолетните.

(5)Екипът за подкрепа за личностно развитие в училището:

1.идентифицира силните страни на детето или ученика, затрудненията, свързани с развитието, обучението и поведението му, както и причините за тяхното възникване;

2.извършва оценка на индивидуалните потребности на ученика; 

3.изготвя и реализира план за подкрепа;

4.извършва наблюдение и оценка за развитие на всеки конкретен случай;

5.изпълнява и други функции, предвидени в държавния образователен стандарт за приобщаващото образование

Чл. 120. (1) Подкрепата за личностно развитие е обща и допълнителна.

(2) Общата и допълнителната подкрепа се осигуряват в училището. 

Чл.121. (1) Общата подкрепа за личностно развитие включва:

1.екипна работа между учителите и другите педагогически специалисти;

2.допълнително обучение по учебни предмети при условията на този закон;

3.допълнителни модули за деца, които не владеят български език;

4.допълнителни консултации по учебни предмети, които се провеждат извън редовните учебни часове;

5.консултации по учебни предмети;

6.кариерно ориентиране на учениците;

7.занимания по интереси;

8.информационно обслужване;

9.грижа за здравето;

10.поощряване с морални и материални награди;

11.дейности по превенция на насилието и преодоляване на проблемното поведение;
12.ранно оценяване на потребностите и превенция на обучителните затруднения;
(2)Общата подкрепа се осигурява от училището.
(3)Общата подкрепа по ал. 1, т. 2, 4, 5 и 8 се осигурява само от училището.

(4)Общата подкрепа по ал. 1, т. 10 може да се организира от училище.

(5)Допълнителната подкрепа се предоставя въз основа на оценката на индивидуалните потребности, която се извършва от екип за подкрепа за личностно развитие в училището.

Чл.122. Екипната работа между учителите и другите педагогически специалисти включва обсъждане на проблеми и обмяна на добри практики при работата им с едни и същи деца и ученици с цел повишаване ефективността на педагогическите подходи.

Чл.123. Кариерното ориентиране в училищното образование включва взаимно допълващи се дейности за информиране, диагностика, консултиране, посредничество и проследяване с оглед подпомагане на учениците в техния самостоятелен и осъзнат избор на образование и/или професия и осъществяване на връзка между училището и пазара на труда.

Чл.124. Заниманията по интереси се организират за развитие на способностите и на компетентностите на децата и учениците, за изява на дарбите им в областта на науките, технологиите, изкуствата, спорта, глобалното, гражданското и здравното образование, както и за придобиване на умения за лидерство.

Чл.125. Информационното обслужване се осигурява чрез свободен достъп до информация на учениците от различни източници в глобалната мрежа с цел изграждане на навици за четене и компетентности за търсене и ползване на информация.

Чл.126. Грижата за здравето се осигурява чрез гарантиране на достъп на децата и учениците до медицинско обслужване и програми за здравно образование и за здравословен начин на живот.

Чл.127. (1) Децата и учениците се поощряват с морални и с материални награди за високи постижения в образователната дейност, в заниманията по интереси и за приноса им към развитието на училищната общност при условия и по ред, определени с държавния образователен стандарт за приобщаващото образование.

(2)Министърът на образованието и науката може да учредява национални награди за децата и учениците.

(3)Началникът на регионалното управление на образованието и кметът на общината със заповед може да учредяват регионални, съответно общински награди на децата и учениците.

(4)Директорът на институцията след решение на педагогическия съвет със заповед може да учредява награди за учениците.

Чл.128.(1) Училището осъществява дейности по превенция на тормоза и насилието, както и дейности за мотивация и преодоляване на проблемното поведение, които са израз на общата воля и на координираните усилия на всички участници в образователния процес.

(2) Видовете и съдържанието на дейностите по превенция на тормоза и насилието са подчинени на обща училищна политика, разработват се самостоятелно от училищната общност и включват:

1.изготвяне съвместно с учениците на правила за поведението им в паралелката;

2.разглеждане на теми от глобалното, гражданското, здравното и интеркултурното образование в часа на класа;

3.партньорство с родителите;

4.дейности за развитие на компетентностите на всички членове на училищната общност
Чл.129. (1) Видовете и съдържанието на дейностите по мотивация и преодоляване на проблемното поведение се определят от училището и включват:

1.обсъждане между ученика и класния ръководител с цел изясняване на възникнал проблем и получаване на подкрепа за разрешаването му;

2.използване на посредник при разрешаване на конфликт в училище;

3.консултиране на детето или ученика с психолог или с педагогически съветник;

4.създаване на условия за включване на ученика в група за повишаване на социалните умения за общуване и решаване на конфликти;

5.насочване   на ученика към занимания, съобразени с неговите потребности;

6.индивидуална подкрепа за ученика от личност, която той уважава (наставничество);
7.участие на ученика в дейности в полза на паралелката или училището;

8.други дейности,
определени
с
правилника
за
дейността
на институцията.
(2)Условията и редът за осъществяване на дейностите по ал. 1, т. 1 – 7 се определят с държавния образователен стандарт за приобщаващото образование.
ГЛАВА ДВАНАДЕСЕТА

ПРЕХОДНИ И ЗАКЛЮЧИТЕЛНИ РАЗПОРЕДБИ
§1. Правилникът за дейността на ПГД се актуализира при влизането в сила на всички Държавни образователни стандарти.

§2. Правилникът влиза в сила от 15.09.2022 година и отменя действащия до тази

дата правилник.
§3. Учениците и щатният персонал имат право да правят писмени предложения

за изменение на правилника, адресирани до директора. Предложенията се разглеждат от определена със заповед на директора комисия в едноседмичен срок, ако те са подкрепени поне от 1/3 от учениците или щатния персонал

§4. Директорът може да издава заповеди и наредби, с които да регламентира неуредени в този правилник или с други нормативни актове въпроси.

§5. Директорът може да отменя издадените от него или от подчинените му заповеди поради отпадане на основанието, на което са издадени, или по други съображения

§6. Класните ръководители запознават учениците и родителите им с правилника на училището или с извършените в него промени в двуседмичен срок от влизането му в сила

§10. Копие от правилника на училището се съхранява в учителската стая и дирекцията на гимназията.
Неизпълнението на ПДУ е нарушение на трудовата дисциплина и за неговото неспазване работниците служителите и учениците носят дисциплинарна отговорност и се наказват съгласно КТ.
ПДУ подлежи на актуализация.

